Jehova Diosta Josey kasukusqanmanta | Warmakunapaq bibliamanta yachachikuykuna\nLEEY Quechua (Ancash) Quechua (Ayacucho) Quechua (Cuzco) acholi afrikáans albanés alemán amárico armenio azerí azerí (alfabeto cirílico) bajo alemán bashkir bassa (Camerún) batako karo batako toba baulé becol biak birmano bislama boulou búlgaro caboverdiano catalán cebuano checo chichewa chino mandarín (simplificado) chino mandarín (tradicional) chitonga chitonga (Malaui) chitonga (Zimbabue) chitumbuka chiyao chokue chol chuabo cibemba cingalés congo coreano criollo (Seychelles) criollo haitiano criollo mauriciano croata dangme danés dayaco engayú diula edo efik endebele endebele (Zimbabue) endonga endáu enzema eslovaco esloveno español estonio euskera ewé finlandés fiyiano fon francés ga gallego garífuna georgiano griego guaraní gun hausa herero hiligaynon hindi hmong (blanco) holandés húngaro iban ibinda ibo ilocano indonesio inglés irlandés isoko italiano kabiye kachin kannada kaonde kayin sgaw kazajo kekchí kikongo kikuyu kimbundu kiniaruanda kirguís kiribatiano kirundi kisonge kurdo kurmanyí del Cáucaso kwangalí kwanyama lengua de señas argentina lengua de señas colombiana lengua de señas ecuatoriana lengua de señas mexicana lengua de signos española lenguaje de señas alemán lenguaje de señas americano lenguaje de señas brasileño lenguaje de señas británico lenguaje de señas chino lenguaje de señas coreano lenguaje de señas cubano lenguaje de señas italiano letón lhukonzo lingala lituano lomue luganda luo luvale macedonio macua malayo malayálam malgache maltés mam maratí marshalés maya mazateco de Huautla misquito mixe mixteco (Guerrero) more ngäbere (o guaymí) nias noruego nyaneka nyungwe náhuatl (Guerrero) náhuatl (Huasteca) náhuatl (norte de Puebla) náhuatl del centro okpe oromo osético otetela pangasinán pidgin camerunés pidgin nigeriano polaco ponapés portugués portugués (Portugal) punyabí purépecha quichua (Chimborazo) quichua (Imbabura) quiché romaní de Macedonia (alfabeto cirílico) rumano ruso rutoro samoano sango sanguir sena sepedi serbio serbio (alfabeto latino) sesoto (Lesoto) sesoto (Sudáfrica) setsuana shona sidama sranangtongo suajili suati sueco sundanés tagalo tahitiano tai tamil tandroy tankarana telugu tigriña tivo tivo tlapaneco tojolabal tongano totonaco tseltal tsonga tsotsil turco twi tártaro ucraniano uhobo umbundú uruund uzbeko valenciano vendal vezo vietnamita waray-waray wayuunaiki wolaita xhosa xitshwa yoruba zandé zapoteco (Istmo) zapoteco (Lachiguiri) zulú árabe ñemba\nJacobqa churin Joseytam astawan kuyarqa, chaymi Jacobpa mayor churinkuna Joseyta chiqnirurqaku. Aswanraqmi Joseytaqa chiqnirurqaku musqukusqanmanta willaykuptin. Paykunaqa piensarqakum chay musqukusqanqa Joseypa qayllanpi huk punchaw kumuykunankuwan tupasqanta.\nHuk punchawmi Joseypa wawqinkuna ovejata michichkarqaku, chaymi Jacobqa Joseyta kacharqa wawqinkunata qawamunanpaq. Wawqinkunañataqmi Joseyta karullamantaraq rikuruspanku nirqaku: “Waqaya musqukuq maqtaqa hamuchkan. ¡Wañurachisun!”, nispa. Chaymi llapankumanta hapiruspa uchkuman wischuykurqaku. Juda sutiyuq wawqinkuñataqmi nirqa: “Ama wañuchisunchu, aswanqa sirviente kananpaq rantikurusun”, nispa. Chaynapim Joseytaqa Egipto nacionman riq negociante Madian castakunaman 20 qullqillapaq rantikururqaku.\nHinaspam Joseypa pachanta cabrapa yawarninwan chapuruspanku taytankuman apaspa nirqaku: “¿Manachum kayqa churikipa pachan?”, nispa. Churinta purun animal tisaparusqanta piensaspanmi Jacobqa llumpayta waqarqa, manam pipas sunqun tiyachiyta atirqachu.\nChay negociantekunam Egipto nacionman chayaruspanku soldadokunapa capitannin Potifarman Joseytaqa rantikururqaku, chaynapi paypa sirvientenña kananpaq. Ichaqa Joseymi Jehova Dios yanapaptin allinkunata ruwaq, chaymi Potifarpas tukuy imankunamanta nanachikunanpaq churaykurqa.\nJoseyqa karqa sumaq rikchayniyuq mozoñam, chayraykum Potifarpa warminqa paywan puñunanpaq sapa kuti hikutaq. Joseyñataqmi mana munaspan nirqa: “Manam chaytaqa ruwaymanchu, qamqa kanki patronniypa warminmi, payqa allinpaqmi qawawan. Qanwan puñukuruspayqa Diostam qipancharuyman”, nispa.\nJoseyqa Potifarpa warmin pachanmanta hapiruspan puñunanpaq hikutaptinmi chaylla lluptikurqa. Wasinman Potifar chayaruptinmi warminqa llullakuspan willakurqa Josey abusay munasqanmanta. Potifarñataqmi llumpayta piñakuruspan carcelman hinarachirqa, Jehova Diosmi ichaqa Joseyta yanaparqa.\n“Chaynaqa, ancha atiyniyuq Diospa makinpiyá churakuychik, chaynapi tiempo chayaramuptin hatunchasunaykichikpaq” (1 Pedro 5:6).\nTapukuykuna: ¿Imanarurqakum Joseyta wawqinkuna? ¿Imanasqam Potifarqa Joseyta carcelman hinarachirqa?\nGenesis 37:1-36; 39:1-23; Hechos 7:9.\nJacobpa churinkunamanta willakuykuna\n¿Imaynataq tarikuwaq sichus wawqiki utaq kuyasqayki runa imapas munasqaykita chaskiruptinqa?\nBibliapi runakuna: Josey\nKaypim yachanki kamachiq Faraon yanapaqnin kananpaq Joseyta imanasqa akllasqanmanta.\nKay yanapakuyta hurquspayki astawan yachay Egipto nacionpi Joseypa patronnin Potifarmanta.


Mateo 25 | Bibliata leenapaq | Musuq pachapi kawsaqkunapaq Diospa palabran\nCRISTO CHAYARAMUSQANTA QAWACHIQ SEÑALKUNAMANTA (1-46)\nChunka sipaskunawan rikchanachisqanmanta (1-13)\nTalento nisqa qullqiwan rikchanachisqanmanta (14-30)\nOvejakunamantawan cabrakunamanta (31-46)\n25 Hanaq pacha Diospa munaychakuyninqa* rikchakun mecheronkuta aparikuspa novio taripaq* chunka sipaskunamanmi. 2 Pichqa sipaskunam karqa mana yuyayniyuq, pichqañataqmi allin yuyayniyuq. 3 Mana yuyayniyuqkunam mecheronkuta apaspanku ratachinapaq aceitetañataq mana aparqakuchu, 4 allin yuyayniyuqkunam ichaqa aparqaku mecheronkuta hinaspa aysakuchankupi* aceitetapas. 5 Novio unamuptinmi, llapallanku puñuywan aysachikuspanku puñururqaku. 6 Hinaptinmi chawpi tutata uyarikurqa kayna qayakuy: ‘¡Kaypiñam novioqa kachkan! Tupanaykichikpaqyá lluqsimuychik’, nispa. 7 Hinaptinmi llapallan sipaskuna hatarispanku mecheronkuta alistarqaku. 8 Mana yuyayniyuq sipaskunam allin yuyayniyuqkunata nirqaku: ‘Aceitekichiktayá rakiykullawayku mecheroykum wañuruchkanña’, nispanku. 9 Allin yuyayniyuqkunañataqmi nirqaku: ‘Manapaschá qamkunapaqwanqa haypanmanchu. Rantikuqkunaman* rispaykichikyá qamkunapaq rantiramuychik’, nispa. 10 Chaymi rantiq rinankukama novioqa chayaramurqa, hinaptinmi listo kaq sipaskuna casarakuy convidoman noviowan yaykurqaku, chaymantam punku wichqakururqa. 11 Chaymantañam wakin sipaskunapas hamurqaku, hinaspam nirqaku: ‘¡Señor, señor, kichaykamullawaykuyá!’, nispanku. 12 Payñataqmi nirqa: ‘Chiqaptapunim nikichik: Manam riqsikichikchu’, nispa. 13 Qawan-qawanllayá kaychik, manam yachankichikchu imay punchaw nitaq imay hora kanantaqa. 14 Diospa munaychakuyninqa rikchakun huk law nacionman rinanpaqña kachkaspan, sirvientenkunata qayachimuspan kapuqninkunata saqipakuq runamanmi. 15 Hukninmanmi qurqa pichqa talento* nisqa qullqita, hukninmanñataq iskayta, hukninmanñataqmi hukllata. Sapakamamanmi qurqa ruway atisqankuman hinalla, chaymantam huk law nacionman ripukurqa. 16 Chayllam pichqa talento qullqi chaskiqqa chay qullqiwan llamkaspan chayna pichqatawanraq mirarachirqa. 17 Chaynallataqmi iskay chaskiqpas iskaytawanraq mirarachirqa. 18 Chullalla chaskiq sirvientem ichaqa pasaspan pampata tuqururqa, hinaspanmi patronninpa qullqinta pampaspan pakarurqa. 19 Unay tiempomantañataqmi chay sirvientekunapa patronnin kutiramurqa hinaspanmi paykunamanta cuentata mañarqa. 20 Hinaptinmi pichqa talento chaskiq sirviente, pichqa talento qullqitawanraq payman apamuspan nirqa: ‘Patronlláy, saqiwarqankim pichqa talento qullqita, kayqaya mirarachini pichqa talento qullqitawanraq’, nispa. 21 Patronninñataqmi nirqa: ‘¡Tukuy sunqumanta ruwaq allin sirviente, allintam ruwarunki! Kay asllapipas allin ruwaq kasqaykiraykum aswan achkataraq qusqayki. Chaynaqa, ñuqawanyá kusikuy’, nispa. 22 Paypa qipallantam iskay talento chaskiq sirvientepas hamuspan nirqa: ‘Patronlláy, saqiwarqankim iskay talento qullqita, kayqaya mirarachini iskay talento qullqitawanraq’, nispa. 23 Patronninñataqmi nirqa: ‘¡Tukuy sunqumanta ruwaq allin sirviente, allintam ruwarunki! Kay asllapipas allin ruwaq kasqaykiraykum achkataraq qusqayki. Chaynaqa, ñuqawanyá kusikuy’, nispa. 24 Chaymantañataqmi chullalla talento chaskiq sirviente hamuspan nirqa: ‘Patronlláy, ñuqaqa yacharqanim piñakuq kasqaykita, qamqa cosechankim mana tarpusqaykimanta, huñunkitaqmi mana wayrachisqaykimanta. 25 Chaymi manchakurqani hinaspam pasaspay talento qullqikitaqa allpapi pamparurqani. Kayqaya qullqikita kutichipuchkayki’, nispa. 26 Patronninñataqmi nirqa: ‘¡Mana allin hinaspa qilla sirviente!, mana tarpusqaymanta cosechasqayta hinaspa mana wayrachisqaymanta huñusqayta yachachkaspaykiqa, 27 bancomanchiki qullqiytaqa churawaq karqa, hinaptinchiki kunan kutimuspay mirayniyuqta qullqiyta chaskichkayman karqa. 28 Chaynaqa, talento qullqita paymanta qichuspaykichikyá, chunka talento qullqiyuqman quychik. 29 Kaqniyuqqa astawanraqmi chaskinqa hinaptinmi achkanpi kapunqa, mana kaqniyuqmi ichaqa kaqnintapas qichuchikunqa. 30 Mana imapaqpas valeq sirvientetayá hawa law tutayayman wischuychik, chaypim waqaspa kirunta kirichichichinqa’, nispa. 31 Ancha atiyninpi runapa churin* llapallan angelkunapiwan chayaramuspanmi achkirichkaq kamachinanpaq tiyananpi* tiyaykunqa. 32 Hinaptinmi qayllanpi llapallan nacionkuna huñunasqa kanqaku, chaymi runakunata rakinqa imaynam michiqpas cabrakunamanta ovejakunata rakichkaq hina. 33 Ovejakunatam rakinqa alliq* lawninman cabrakunatañataqmi ichuq* lawninman. 34 Hinaptinmi alliq* lawninpi kaqkunata kamachiqqa ninqa: ‘Hamuychikyá, taytaypa bendecisqankuna, hinaspayá chaskiychik runakuna rikurisqanmantapacha* qamkunapaq alistasqa Diospa munaychakuyninta. 35 Qamkunaqa yarqaymanta kaptiymi imallatapas mikuykachiwarqankichik, yakumanta kaptiymi tomaykachiwarqankichik, forastero kaptiymi samaykachiwarqankichik*, 36 mana pachayuq kaptiymi pachaykachiwarqankichik, unquruptiymi atiendeykuwarqankichik, carcelpi kaptiypas watukaykamuwarqankichikmi’, nispa. 37 Hinaptinmi allin ruwaq runakuna kaynata ninqaku: ‘Señorlláy, ¿haykapitaq yarqaymanta rikurqaykiku hinaspa mikuykachirqaykiku, yakumanta kaptikipas tomaykachirqaykiku? 38 ¿Haykapitaq forastero puriqta rikurqaykiku hinaspa samaykachirqaykiku* utaq mana pachayuqta rikuspayku pachaykachirqaykiku? 39 ¿Haykapitaq unquqta utaq carcelpi kaqta rikuspayku watukamurqaykiku?’, nispa. 40 Hinaptinmi kamachiqqa ninqa: ‘Chiqaptapunim nikichik: Kay wawqiykunamanta huknin uchuychan kaqpaq allin kaqta ruwaspaykichikqa ñuqapaqmi ruwarqankichik’, nispan. 41 Ichuq* lawninpi kaqkunatañataqmi ninqa: ‘Yaw ñakasqa kaqkuna, qayllaymantayá pasawaychik diablopaqwan angelninkunapaq alistasqa wiña-wiñaypaq ninaman. 42 Qamkunaqa yarqaymanta kaptiymi mana mikuykachiwarqankichikchu, yakumanta kaptiymi mana tomaykachiwarqankichikchu. 43 Forastero kaptiymi mana samaykachiwarqankichikchu*, mana pachayuq kaptiymi mana pachaykachiwarqankichikchu, unquruptiypas hinaspa carcelpi kaptiypas manam atiendeykuwarqankichikchu’, nispa. 44 Hinaptinmi paykunapas ninqaku: ‘Señorlláy, ¿haykapitaq yarqaymanta, yakumanta, forastero puriqta, mana pachayuqta, unquqta utaq carcelpi kaqta rikuspayku mana yanaparqaykikuchu?’, nispanku. 45 Hinaptinmi kaynata ninqa: ‘Chiqaptapunim nikichik: Kay uchuychakunamanta hukninpaq mana ruwaspaykichikqa ñuqapaqmi mana ruwarqankichikchu’, nispa. 46 Chaymi paykunaqa wiña-wiñaypaq wañunqaku, allin ruwaqkunam ichaqa wiña-wiñaypaq kawsanqaku”, nispa.\n^ Utaq: “Haypaq”.\n^ Utaq: “Aysanankupi”.\n^ Utaq: “Vendeqkunaman”.\n^ Utaq: “Allin runa karqankichik”.\n^ Utaq: “Allin runa karqaniku”.\n^ Utaq: “Allin runachu karqankichik”.


Hechos 4 | Chuya Qellqa | Bibliapi librokuna\nLEEY Quechua (Ancash) Quechua (Ayacucho) Quechua (Bolivia) Quechua (Cuzco) afrikáans albanés alemán aluro amárico armenio aymara azerí azerí (alfabeto cirílico) bassa (Camerún) batako karo batako toba baulé becol bengalí birmano bislama búlgaro camboyano catalán cebuano changana (mozambique) checo chichewa chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga (Malaui) chitumbuka chol cibemba cingalés congo coreano criollo (Seychelles) criollo haitiano criollo inglés (Belice) croata dangme danés dehu efik endebele endebele (Zimbabue) endáu enzema eslovaco esloveno español estonio ewé finlandés fiyiano francés ga georgiano griego guaraní gujarati gun hebreo hiligaynon hindi hiri motu holandés húngaro ibo ilocano indonesio inglés islandés isoko italiano japonés javanés kabiye kamba kannada kaonde kayin sgaw kazajo kikongo kikuyu kiluba kiniaruanda kirguís kiribatiano kirundi kisi krío kwangalí kwanyama lao lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas salvadoreña lengua de señas uruguaya lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas austríaco lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas croata lenguaje de señas cubano lenguaje de señas de Quebec lenguaje de señas eslovaco lenguaje de señas esloveno lenguaje de señas filipino lenguaje de señas francés lenguaje de señas francés de bélgica lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas irlandés lenguaje de señas israelí lenguaje de señas italiano lenguaje de señas jamaicano lenguaje de señas japonés lenguaje de señas keniano lenguaje de señas malasio lenguaje de señas malgache lenguaje de señas mozambiqueño lenguaje de señas neozelandés lenguaje de señas nicaragüense lenguaje de señas nigeriano lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas ruso lenguaje de señas sudafricano lenguaje de señas sueco lenguaje de señas suizoalemán lenguaje de señas tai lenguaje de señas taiwanés lenguaje de señas zambiano lenguaje de señas zimbabuense letón lingala lituano luganda lunda luo luvale macedonio macua malayo malayálam malgache maltés mambue-lungu maratí marshalés maya more nepalés nias noruego nyaneka nyungwe oromo osético otetela pangasinán papiamento (Curazao) persa pidgin (islas Salomón) polaco ponapés portugués (Portugal) portugués de Brasil punyabí rumano ruso samoano sango sateré-mawé savante sena sepedi sepulana serbio (alfabeto cirílico) serbio (alfabeto latino) sesoto (Lesoto) setsuana shona silozi sranangtongo suajili suajili (Congo) suati sueco sundanés tagalo tahitiano tai tamil tayik telugu tetun dili ticuna tigriña tivo tojolabal tok pisin tongano totonaco tshiluba tsonga tsotsil turco turcomano tuvaluano twi tártaro ucraniano umbundú urdu uzbeko uzbeko (alfabeto latino) vendal vietnamita wallisiano waray-waray xhosa xitshwa yoruba zapoteco (Istmo) zulú árabe\n4 Pedrowan Juan runakunaman willachkaptinraqmi sacerdotekuna hamururqa templopi cuidaq guardiakunapa jefenwan hinaspa saduceokunawan. 2 Paykunam llumpay piñasqa kachkarqaku Pedropa hinaspa Juanpa yachachisqanwan. Paykunam yachachichkarqa: —Jesucristom kawsarimurqa, chaynam kawsarimunqa lliw wañuqkunapas —nispa. 3 Pedrotawan Juanta hapiruspankum tutaykuqña kaptin calabozollamanraq wichqarurqaku paqarinnintinkama. 4 Chaywanpas achkaq uyariqkunam iñikurqaku, qarikunallam karqa yaqa pichqa waranqa. 5 Paqarinnintinñataqmi Jerusalen llaqtapi huñunakururqaku judiokunapa jefenkuna, kamachikuqkuna, Diospa leynin yachachiqkuna. 6 Chaypitaqmi kachkarqa Anaspas, payqa karqa sacerdotekunapa jefenmi, kachkarqataqmi Caifaspas, Juanpas, Alejandropas chaynataq lliw sacerdotekunapa jefenkunapa ayllunkunapas. 7 Pedrotawan Juanta chay kasqankuman pusarachimuspankum tapurqaku: —¿Pi autorizasuptikichiktaq hinaspa pipa sutinpitaq kaykunata rurankichik? —nispa. 8 Chaymi Pedroñataq Chuya Espiritupa huntaykusqan nirqa: —Runakunapa jefenkuna hinaspa lliw kamachikuqkuna: 9 Qamkunam tapuwachkankiku onqoq runata allin rurasqaykumanta hinaspa imaynam sanoyarusqanmanta. 10 Chaynaqa yachaychikyá, yachachuntaqyá Israel casta llapallan runakunapas, Nazaretmanta kaq Jesucristopa sutinpim kay runaqa allinyarun hinaspam sanoña ladoykichikpi sayachkan. Chay kikin Jesustam qamkuna chakatarurqankichik: aswanqa Diosmi wañusqanmanta kawsarirachimurqa. 11 Qamkunam wasi perqaqkuna hina wischupakurqankichik huk rumita, Jesusmi chay rumiqa. Paymi kunanqa wasipa cimientonpi esquinan hapiq rumiña rikurirun. 12 Jesusmanta hukqa manam pipas salvanmanchu, kay pachapiqa manataqmi pipas kanchu runakunata salvaqqa aswanqa Jesusllam. 13 Pedrowan Juan mana manchakuspa rimaptinmi llapa autoridadkuna uyarispanku admirakurqaku, paykunaqa yacharqam Pedrowan Juanqa mana ancha educacionniyoq kasqankuta, chayraqmi musyarurqaku paykunaqa Jesuspa puriqmasinkuna kasqankuta. 14 Paykunawantaqmi sayachkarqa suchumanta sanoyaq runapas chaymi paykunapa contranpiqa mana ima niytapas atirqakuchu. 15 Chaymi Pedrotawan Juanta cortemanta lloqsirachirqaku kikinkupurallapi rimanakunankupaq. 16 Paykunam ninakurqaku: —¿Imatataq rurasun kay runakunawanqa? Jerusalen llaqtapi llapallan runakunam yachanku kay suchu runa sanoyarachisqankutaqa. Manam kaytaqa negayta atichwanchu. 17 Wakin runakuna amaña yachanankupaqmi manchachisunchik kunanmantaqa amaña pimanpas Jesucristopa sutinpi rimanankupaq —nispa. 18 Hinaspam Pedrotawan Juanta huktawan qayaspanku, Jesucristopa sutinpi amaña willakunankupaq hinaspa amaña yachachinankupaq avisarqaku. 19 Ichaqa Pedrowan Juanmi nirqaku: —Kikikichikpuni tanteaspa niwayku: ¿Diospaq allinchu kanman payta mana kasukuspa qamkunataña kasukuyniyku? 20 Ñoqaykuqa manam upallaymankuchu rikusqaykumantawan uyarisqaykumanta willakuytaqa —nispa. 21 Chaykuna pasakusqanmanta llapa runakuna Diosta yupaychasqankuraykum Juantawan Pedrota autoridadkuna mana imayna castigayta atispanku amenazaykuspalla kachaykurqaku. 22 Chay sanoyaq suchu runaqa karqa tawa chunka mas watayoqñam. Kallpanchananpaq Diosta mañakusqankumanta 23 Pedrowan Juanmi libreña karuspanku rirqaku wakin iñiqmasinkunapaman hinaspam llapa sacerdotekunapa jefenkunapa hinaspa judio kamachiqkunapa tukuy ima nisqanta willakurqaku. 24 Chayta uyariykuspam llapallanku huk sonqolla Diosta mañakuspa nirqaku: —Señorniyku, qanmi unancharqanki hanaq pachata, kay pachata, lamar qochata chaynataq chaykunapi tukuy imakunatapas. 25 Qanmi Chuya Espirituykiwan serviqniki abueloyku Davidta nirqanki:“¿Imanasqataq nacionkunaqa piñakuywanqa hatarinku?¿Imanasqataq runakunapas yanqakunata tantearunku? 26 Kay pachapiqariki reykunapas hukllatam hoqarikurunku.Kamachikuqkunapas Señorpa contranpim rimanakurunku.Aceitewan tallispa nombrasqanpa contranpim rimanakurunku.” 27 —Cheqaptapunim kay llaqtapi Rey Herodeswan Poncio Pilato hukllawakururqa huklaw nacionmanta hamuq runakunawan hinaspa Israel casta runakunawan qampa sapaqchakusqayki serviqniki Jesuspa contranpi. 28 Chaynataqa rurarqaku ñawpaqmantaraq munasqayki cumplikunanpaqmi. 29 Taytayku kunanqa qawayá imaynam amenazawasqankuta, hinaspayá serviqnikikunata kallpanchawayku mana manchakuspa qanmanta rimanaykupaq. 30 Qawachiyá atiynikita llapa onqoqkunata sanoyachispayki hinaspa admirakuypaq milagrokunata sapaqchakusqayki serviqniki Jesuspa sutinpi ruraspayki. 31 Chaynata mañakuruptinkum chay huñunakusqanku wasi katkatatarurqa hinaptinmi Chuya Espiritu lliwman huntaykurqa. Chaymi manaña manchakuspanku willakurqaku Diospa palabranta. Ima kapuqninkupas lliwchankupaq kasqanmanta 32 Lliw iñiqkunam huk sonqolla kaspanku huk runa hinalla piensaqku, manam pipas “ñoqallapam” niqchu ima kapuqninkutapas, aswanqa lliwchankupaqmi karqa tukuy imankupas. 33 Apostolkunam aswan atiywanraq willakurqaku Jesucristopa kawsarimusqanmanta chaymi llapallankuta llumpayta Dios favorecerqa. 34 Paykuna ukupiqa manam pipas pisichikuqchu. Kapuqniyoqkunam chakrankuta chaynataq wasinkuta rantikuspanku qollqeta apostolkunaman apamuqku, 35 paykunañataqmi sapakamaman necesitasqankuman hina qoqku. 36 Chaynatam Joseypas rurarqa. Payqa Leviypa castanmanta Chipre lawpi nacekuqmi karqa. Paytataqmi apostolkuna suticharqaku Bernabeywan, chay sutiqa “sonqo tiyachiq” ninanmi. 37 Paymi rantikururqa chakranta, hinaspanmi chay qollqeta apostolkunaman qorqa.


¿Imaynatam Diosta reqsiwaq? | Bibliapa yachachisqan | NWT\n2 KAQ TAPUKUY\n“Kay libropi yachachikuyman hinallam rimanki, kayman hinallataqmi tuta-punchawpas yuyaymananki chaynapi kay libropi qellqasqanman hina ruranaykipaq hinaspa kasukunaykipaq. Hinaptinqa tukuy rurasqaykipas allinmi kanqa.”\n“Clarollatañam leerqaku Diospa yachachikuynin librota hinaspam entiendesqanku rimayman tikrarqaku chaynapi leesqankuta entiendenankupaq.”\n‘Mayna kusisqam mana allin runakunapa consejasqankuna mana chaskiq runaqa [. . .]. Tayta Diosllapa tukuy ima yachachisqantam kuyakuyllawanña cumplen. Tuta punchawmi chayna sumaq yachachisqanpi yuyaymanan [. . .], tukuy ima rurasqanmi alli-allinpuni haykapipas lloqsin.’\n“Chaymi Felipe kallpaspan, Isaiaspa qellqasqan libro leesqanta uyarispan tapurqa: ‘¿Entiendenkichu chay leesqaykipa imam nisqanta?’ nispa. Kamachikuqñataqmi nirqa: ‘¿Imaynataq entiendeyman mana pipas yachaykachiwaptinqa?’, nispan.”\n“Diospa imayna kasqanqa sutillataqmi qawakun runakuna unanchasqa kasqanmantapacha, chayqariki qawakun tukuy ima unanchasqa kaqkunapim, qawakunmi wiña-wiñaypaq atiyninpas chaynataq Dios kasqanpas, chaynaqa manam paykunaqa imatapas niyta atinmankuchu.”\n(Romanos 1:20, NM)\n“Kaykunataqa yuyaywanyá ruway hinaspa allinta takyay, chaynapi imaynam aswan-aswan ñawpaqman risqaykita qawanankupaq.”\n(1 Timoteo 4:15, CQ12)\n‘Ama qonqaruspayá kuyanakunapaq hinaspa allin ruranapaq yanapanakusunchik. [. . .] Amayá huñunakuyman riytaqa dejasunchu.’\n“Mayqannikichikpapas yachaynikichik pisilla kaptinqa Diostayá mañakuychik, payllam qosunkichik. Lliw mañakuqninkunamanqa mana piñakuspam chaninninpi qoykun.”


1 Pedro 1 CQ12 - Jesucristopa apostolnin ñoqa Pedrom - Bible Search\n1Jesucristopa apostolnin ñoqa Pedrom qellqamuykichik, Ponto lawpi, Galacia lawpi, Capadocia lawpi, Asia lawpi hinaspa Bitinia lawpi cheqesqakunaman. 2Qamkunataqa Dios Taytam yachayninman hina ñawpaqmantaraq akllasurqankichik. Espiritunwanmi chuyanchasurqankichik kasukuq kanaykichikpaq hinaspa Jesucristopa yawarninwan mayllasqa kanaykichikpaq. Diospa kuyakuyninwan hinaspa hawkayayninyá qamkunapi llimparichun.\n3Señorninchik Jesucristopa Taytan Diostayá qapaqchasunchik, paymi hatun kuyapayakuyninman hina Jesucristopa kawsarimusqanwan musoqmanta nacechiwarqanchik. Chay confianzawan suyaspam kawsachkanchik. 4Chaynapim qamkunapas chaskinkichik Diospa hanaq pachapi waqaychasqan herenciata, chayqa mana tukuqmi, mana qachachakuqmi, mana chakiqmi. 5Qamkunaqa Diospi iñiyniyuq kasqaykichikraykum, payqa atiyninwan waqaychasunkichik salvación haypanaykichikpaq, chayqa allichasqañam kachkan tukupay punchawpi reqsisqa kananpaq.\n6Chayraykum qamkunaqa llumpay kusisqa kachkankichik pisi tiempollapas achka sasachakuykunata ñakarinaykichik kachkaptinpas. 7Qoripa allin kasqantapas otaq mana allin kasqantapas yachanapaqqa ninapim chulluchinku, chaynam iñiynikichikpas pruebasqa kanqa. Tukuruqlla qorimantapas chay iñiynikichikmi aswanqa valen. Jesucristo rikurimuptinmi chay iñiynikichikqa alabasqa, qapaqchasqa hinaspa hatunchasqa kanqa.\n8Jesucristotaqa mana rikuchkaspapas kuyankichikmi, creenkichiktaqmi mana rikuchkaspapas, payta hatunchaspam llumpa-llumpayta kusikunkichik, chaymantaqa manam imayna rimariytapas atichwanchu. 9Iñisqaykichikraykullam almaykichikpa salvacionnintapas chaskinkichik.\n10Ñawpaq tiempokunapim profetakuna allinta estudiarqaku hinaspa kay salvacionmanta sumaqta tapukachakurqaku, hinaspam imayna Diospa kuyakuyninmanta willakurqaku. 11Cristopa Espiritunmi profetakunaman ñawpaqmantaraq yachachirqa Cristopa ñakarinanmanta hinaspa chaykuna pasaruptin hatunchasqa kananmanta. Paykunam yachaykuyta munarqaku Cristopa imaynam ñakarinanmanta hinaspa chaykunapa qepanta hatun kusikuy hamunanmanta. 12Diosmi paykunaman nirqa chay willakusqankuqa mana kikillankupaqchu, aswanqa ñoqanchikpaqwan kasqanmanta. Kunanñataqmi salvacionmanta willakuqkunaqa willasuchkankichik hanaq pachamanta hamuq Chuya Espiritupa yanapakuyninwan. Chaykunataqa angelkunapas yachaykuytam munanku.\n13Chaynaqa, listolla kaspayá imam ruwanaykichikmanta sumaqta yuyaymanaychik, rikchan-rikchanllayá kaychik Jesucristo rikurimuptin Diospa kuyakuyninman hina imam qosunaykichikta tukuy sonqoykichikwan suyaspa. 14Kasukuq churinkuna hinayá kawsaychik, amañayá Diosta manaraq reqsispa ñawpaq vidaykichikpi hinaqa kawsaychikchu. 15Aswanqa, imaynam qayasuqnikichik Diospas chuya, chaynayá qamkunapas tukuy kawsaynikichikpi chuya kaychik. 16-Qellqasqam kachkan:\n“Chuyayá kaychik, imaynam ñoqapas chuya kasqayrayku”, niq.\n17Sichum “Taytáy” ninkichik pimanpas mana sayapakuspa runakunapa ruwayninman hina juzgaq Diosta, hinaspaqa tukuy tiempo kasukuspayá huklaw llaqtayuq hina kawsaychik. 18Diosmi ñawpaq taytaykichikpa mana allin costumbrenkuna chaskisqaykichikmanta salvasurqankichik. Yachasqaykichikpi hinapas kay salvacionpa preciontaqa manam pipas pagarqa tukuruqlla qoriwanchu nitaq qollqewanchu, 19aswanqa Cristom pagarqa precioyuq chuyay-chuyay yawarninwan, chayqa karqa mana manchayuq sano carneropa yawarnin hinam. 20Chaynata wañunanpaqqa manaraqpas kay pacha unanchasqa kachkaptinmi citasqaña karqa, ichaqa kay tukupay tiempokunapim kuyasusqaykichikrayku rikurimurqa. 21Señorninchik Jesucristontakamam Diospiqa iñinkichik, paymi wañuqkuna ukumanta Cristota kawsarichimuspan hatuncharqa, chaynataqa ruwarqa iñiynikichik hinaspa imapas suyasqaykichik Diosllapiña kanapaqmi.\n22Kunanqa Espirituntakama cheqap kaqta kasukuspam, almaykichiktapas chuyancharunkichikña wawqe-paninchikkunawan kuyanakunaykichikpaq. Chaynaqa, qamkunapurayá chuya sonqoykichikwan hinaspa tukuy kallpaykichikwan kuyanakuychik. 23Qamkunaqa musoqmantam nacerqankichik, ichaqa manam wañuq tayta-mamamantachu, aswanqa Diospa kawsaq hinaspa takyaq palabranmantam. 24Chuya Qellqam kaynata nin:\n“Llapa runakunaqa qora hinallam,\nkuyayllapaq kayninkupas qorapa waytan hinallam.\nQora chakiruptinqa waytanpas wichirunmi.\n25-Señorpa palabranmi ichaqa wiña-wiñaypaq takyan”, nispa.\nChay palabranqa allin noticiam, qamkunamanmi willasqa karqa.


¿Kusikuywanchu Diospa munayninta ruwanki? (Juan 4:34.) | Estudianapaq\nWillakuq (huñunakuypi yachanapaq) | Mayo 2014\nLEEY Quechua (Ancash) Quechua (Ayacucho) Quechua (Bolivia) Quechua (Cuzco) afrikáans albanés alemán amárico armenio armenio occidental aymara azerí azerí (alfabeto cirílico) becol bengalí bislama búlgaro camboyano catalán cebuano checo chichewa chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka cibemba cingalés congo coreano criollo (Seychelles) criollo haitiano croata danés dehu efik endebele endonga enzema eslovaco esloveno español estonio ewé finlandés francés ga georgiano griego groenlandés guaraní gujarati gun hebreo hiligaynon hindi holandés húngaro ibo ilocano indonesio inglés islandés italiano japonés kannada kaonde kazajo kikuyu kimbundu kiniaruanda kirguís kirundi kwangalí kwanyama letón lingala lituano luganda lunda luo luvale macedonio malayo malayálam malgache maltés maratí maya nepalés ngäbere (o guaymí) noruego nyaneka oromo osético pangasinán papiamento (Aruba) papiamento (Curazao) persa polaco portugués de Brasil punyabí rarotongués rumano ruso samoano sango sepedi serbio (alfabeto cirílico) serbio (alfabeto latino) sesoto (Lesoto) setsuana shona silozi sranangtongo suajili suajili (Congo) suati sueco tagalo tahitiano tai tamil telugu tetun dili tigriña tivo totonaco tshiluba tsonga tsotsil turco tuvaluano twi tártaro ucraniano umbundú urdu uzbeko vendal vietnamita wallisiano waray-waray wolaita xhosa yoruba zulú árabe\n¿Kusikuywanchu Diospa munayninta ruwanki?\n¿Imakunataq kusichisunki? ¿Casarakusqayki, churi-wawaykikuna icha amistadnikikunachu? Yaqapaschá kuyasqayki runakunawan kuska mikuy gustasunki. Chayna kaptinpas, cristianokunataqa astawan kusichiwanchik Diospa munayninta ruway, Palabranta estudiay hinaspa paypa munayninmanta willakuymi.\nRey Davidmi nirqa: “Diosnilláy, munachkanim munallasqaykiman hina rurallayta. Diosnilláy, sonqollaypim waqaychani qampa yachachisqaykita”, nispa (Sal. 40:8). Kawsakuyninpi llumpay sasachakuykunapi tarikuspanpas, Davidqa Diospa munaynin ruwaytam anchata munarqa. Ichaqa manam payllachu Diostaqa kusikuywan yupaycharqa.\nApostol Pablom qawachirqa Salmo 40:8 nisqan Mesiasmanta otaq Cristomanta rimasqanta. Paymi nirqa: “Kay pachaman Cristo hamuspan[mi] Diosta nirqa: Wañuchisqa animalkunatam mana munarqankichu. Kawsaymanta ofrendakunatam mana munarqankichu, aswanqa cuerpotam rurapuwarqanki. Manam munarqankichu lliw kañasqa animalkunatapas. Manam munarqankichu hucharayku ofrendatapas. Chaymi nirqani: ‘Bibliapim ñoqamanta qellqasqa kachkan, chayman hinam Dioslláy, hamurqani munasqaykita ruranaypaq’”, nispa (Heb. 10:5-7).\nKay Pachapi Jesus kachkaspanmi Diospa unanchasqankunawan kusikurqa. Kusikurqataqmi amistadninkunawan kaspa chaynataq kuyasqan runakunawan mikuspanpas (Mat. 6:26-29; Juan 2:1, 2; 12:1, 2). Ichaqa, aswan allin hinaspa ancha kusikunapaq ruwayninqa karqa hanaq pachapi kaq Taytanpa munayninta ruwaymi. Kikinmi nirqa: “Mikuyniyqa kachamuwaqniypa munasqanta ruwaymi, hinaspa kamachiwasqanta tukuymi”, nispa (Juan 4:34, NM; 6:38). Jesusmantam qatiqninkunaqa yacharqaku cheqap kusikuyqa Diospa munaynin ruwaymanta kasqanta. Chaymi kusikuywan Diospa munayninmanta runakunaman willakurqaku (Luc. 10:1, 8, 9, 17).\n“RISPAYÁ WILLAMUYCHIK QATIQNIYKUNAÑA KANANKUPAQ”\nJesusmi qatiqninkunata kamachirqa: “Llapallan nacionpi runakunaman rispayá willamuychik qatiqniykunaña kanankupaq hinaspayá bautizamuychik Taytapa, Churipa hinaspa Chuya Espiritupa sutinpi. Yachachimuychikyá qamkunaman tukuy ima kamachisqayta kasukunankupaq. Sapa punchawmi ñoqaqa qamkunawan kasaq kay pacha puchukanankama”, nispa (Mat. 28:19, 20). Chayna nisqanta ruwanapaqqa lliw runakunamanmi willananchik maypiña tarikuptinkupas, hinaspapas kaqmanta watukuspam Bibliamanta estudiachinanchik. Chaynata ruwaspam ancha kusisqa tarikusun.\nKuyapayakuq kasqanchikmi yanapawasun runakuna mana uyariyta munaptinkupas hinalla predicanapaq\nDiosmanta willakusqanchikta runakuna uyariptinkupas otaq mana uyariptinkupas, chay ruwayninchikta imayna qawayninchikmi yanapawasun hinalla kusisqa ruwanapaq. ¿Imanasqataq Diosmanta hinalla willakunchik achka runakuna mana uyariyta munaptinkupas? Yachanchikmi Diospa munayninmanta willakuspa hinaspa runakunaman yachachispa Diosninchiktawan runamasinchik kuyasqanchikta. Ñoqanchikpawan runakunapa vidanmi peligropi kachkan (Ezeq. 3:17-21; 1 Tim. 4:16). Chayraykum qawasun achka iñiqmasinchikkunata kusikuywan hinalla Diosmanta willakunankupaq imakuna yanapasqanmanta.\nMAYPIÑA TARIKUSPAYKIPAS DIOSMANTA WILLAKUY\nYaqa llapanpim sumaqta piensaspa tapukuykunata servichikuyqa ancha allin. Huk punchawmi Amalia sutiyoq iñiqmasinchik huk runata parquepi rikururqa periodico leechkaqta. Asuykuspanmi tapurqa sichu ima allin noticiallatapas leerusqanmanta. Manam niptinmi iñiqmasinchikñataq nirqa: “Ñoqam allin noticiakunata apamuchkayki. Chayqa Diospa Gobiernonmanta willakuymi”, nispa. Chaynata niykuptinmi Bibliamanta astawan yachayta munarqa. Amaliaqa chaynata ruwaspanmi parquepi kimsa runakunata Bibliamanta yachachiyta qallaykurqa.\nJanice sutiyoq iñiqmasinchikmi llamkayninpi Diosmanta willakurqa. Willakuq qellqapi huk kaqnin yachachikuymi iskay llamkaqmasinkuna gustarurqa. Hinaptinmi Janiceqa sapa kuti chay qellqakuna lloqsimuptin apananpaq nirqa. Chaynatam ruwarqa chay llamkayninpi cuidaqwanpas, paypas anchatam munaq Willakuq hinaspa ¡Rikchariy! qellqakunapi yachachikuykuna leeyta. Chaymantapas huk llamkaqmi revistakuna mañakuyta qallaykurqa. Janiceqa 11 runakunamanmi sapa kuti revistakunata apan. Paymi nin: “¡Jehova Diosmi bendeciykuwan!”, nispa.\nCongregacionkunata watukuq huk iñiqmasinchikmi Diosmanta willakuqkunata yuyarichirqa, wasin-wasin predicaspaqa huk punchaw kutimusaq nispalla ama pasakunamanta. Paymi nirqa chaynata ninamantaqa, wasiyoqta kaynata tapunanchikmanta: “¿Yachayta munawaqchu Bibliamanta imayna yachachisqaykuta?”, nispa. Otaq: “¿Imay punchawtaq hinaspa imay horataq tiempoyki kanman hinalla rimanapaq?”, nispa. Congregacionkunata watukuq iñiqmasinchikmi nirqa chaynata ruwaspanku watukusqan congregacionpi iñiqkuna 44 runakunata Bibliamanta estudiachiyta qallaykusqankumanta.\nAncha allintaqmi runakunaman chaylla otaq iskay-kimsa punchawllamanta kutiyninchikpas. ¿Imanasqa? Chaynata ruwaptinchikmi allin sonqoyoq runakunaqa musyanqaku Bibliata entiendenankupaq cheqaptapuni yanapay munasqanchikta. Huk señoratam tapurqaku Jehova Diospa testigonkunawan Biblia estudiayta imanasqa qallaykusqanmanta, chaymi pay nirqa: “Estudiaytaqa qallaykurqani kuyakuyninta hinaspa yanapaway munasqanta qawaspaymi”, nispa.\nTapuwaqmi: “¿Yachayta munawaqchu Bibliamanta imayna yachachisqaykuta?”, nispa\nMadaí sutiyoq iñiqmasinchikpas Precursorkunata Yanapaq Escuelaman risqan qepallamanmi 15 runakunata Bibliamanta estudiachirqa, hinaspapas 5 estudiaqkunatañam huk iñiqkunaman saqeykurqa. Wakin estudiaqkunaqa huñunakuykunaman riytam qallaykurqa. ¿Imataq Madaita yanaparqa achka runakunata Bibliamanta estudiachiyta qallaykunanpaq? Precursorkunapaq Escuelaman risqanpim yacharamurqa Bibliamanta yachay munaq runakunata yapamanta hinalla watukuy ancha allin kasqanmanta. Achka runakunata yanapaq huk iñiqmasinchikpas ninmi: “Runakuna Jehova Diosmanta yachanankupaqqa hinallam watukuna”, nispa.\nBibliamanta yachay munaq runakunata chaylla watukunapaq kallpanchakusqanchikmi qawachin paykunapi piensasqanchikta\nYachay munaqkunaman kaqmanta watukuspa estudiota qallarichinapaqqa anchatam kallpanchakunanchik. Kallpanchakusqanchikmi ichaqa mana yanqapaqchu kanqa. Sichu Diospa munayninmanta willakuypi astawan kallpanchakusun hinaspaqa runamasinchiktam yanapasun ‘cheqap yachachikuyta reqsinankupaq’, chaynapim salvakuytapas atinqaku (1 Tim. 2:3, 4). Ama iskayrayaychu: Diosmanta willakuyqa hinaspa runakunata Diosman qokunanpaq yanapayqa anchatam kusichiwasunchik.\nApachiy Apachiy ¿Kusikuywanchu Diospa munayninta ruwanki?\n¿Imaynatam runakunata allinta yachachichwan?\n¡Runamasinchikpaqyá allin kaqkunata ruwasun!\nVIDANMANTA Jehova Diosmi allintapuni yanapawarqa\n¿Kasukunchikchu Jehova Diospa llaqtanpa nisqankunata?\nWAQAYCHASQA KAQKUNAMANTA “Achkaraqmi kachkan cosechanapaqqa”\nText Qillqakunata hurqunapaq WILLAKUQ (HUÑUNAKUYPI YACHANAPAQ) Mayo 2014\nApachiy Apachiy WILLAKUQ (HUÑUNAKUYPI YACHANAPAQ) Mayo 2014\nWILLAKUQ (HUÑUNAKUYPI YACHANAPAQ) Mayo 2014


Samaykachikuq kaymanta hinaspa Diosta mañakuymanta | Jesuspa kawsakuyninmanta\n74 KAQ YACHACHIKUY\nSamaykachikuq kaymanta hinaspa Diosta mañakuymanta\nJESUSQA MARTATAWAN MARIATAM WATUKURQA\nMANA SAQIYKUSPAM DIOSTAQA MAÑAKUNA\nBetania llaqtaqa Jerusalenpa waqtallanpim karqa, chay iskaynin llaqtakunapa chawpinpim Olivos muqupas karqa (Juan 11:18). Chay Betaniamanmi Jesusqa Martatawan ñañan Mariata watukuq rirqa, paykunaqa turinku Lazaropiwanmi Jesuspa kuyasqan runakuna karqaku. Chaymi kusikuyllawanña Jesustaqa chaskirqaku.\nDiospa kachamusqan runata kusikuywan chaskisqanraykum Martaqa miski mikuyta Jesuspaq yanupurqa. Chaymi yanukunankama ñañan Mariañataq Jesuspa ñawpaqninpi tiyaykuspan rimasqanta uyarirqa. Martañataqmi unayniqmanta Jesusta nirqa: “Señor, ¿manachu imapas qukusunki tukuy imata ruwanaypaq ñañay sapallayta saqiruwasqanmanta? Chaynaqa, niykuyyá yanapawananpaq”, nispa (Lucas 10:40).\nJesusqa manam imatapas Mariataqa nirqachu, aswanqa Martatam yanukuyllapi umayuq kasqanrayku sumaqllata nirqa: “Marta, Marta, tukuy ima ruwaywan manaña haypakuspaykim muspaypi hinaña kachkanki. Manam tukuy imataraqchu ruwanaqa, aswanqa hukllatam. Mariaqa allinnin kaqtam akllakurun, chaytaqa manam pipas qichunqachu”, nispa (Lucas 10:41, 42). Chaynatam Jesusqa qawachirqa tukuy rikchaq mikuy yanunanmantaqa imapas kaqllata yanukuy aswan allin kasqanta.\nMartaqa qukuykuqllaña kaspanpas llumpaytam yanukuyllamanña qukururqa, chaymi Diospa churinpa yachachisqantaqa mana uyarichkarqachu. Mariam ichaqa allin kaqta ruwachkarqa, paytaqa Jesuspa yachachisqanta uyarisqanmi imakunapipas allintapuni yanaparqa. Mariapa chay ruwasqantam ñuqanchikpas qatipakunanchik.\nChaymanta huk kutipiñataqmi Jesuspa huk kaqnin qatiqnin nirqa: “Señor, yachaykachiwaykuyá Diosta imayna mañakuyta, imaynam Juanpas qatiqninkunata yachachisqanman hina”, nispa (Lucas 11:1). Chaymantaqa ñam Jesusqa wata parten ñawpaqtaraq ancha riqsisqa yachachikuyninpi yachachirqaña (Mateo 6:9-13). Ichaqa manachusmi tapuqnin qatiqninqa Jesuspa chay yachachisqantaqa uyarirqaraqchu, chaymi kaqmanta yachachirqa. Hinaspapas huk willakuywanmi yachachirqa Diostaqa mana amispa achkakama mañakunamanta.\nNirqam: “Huknikichik kuyasqan amistadninman chawpi tutata rispan ninman: ‘Wawqilláy, aynillapiyá kimsa tantaykita quykullaway, amistadniymi illasqanmanta kunallan chayaramun, hinaptinmi imallaypas mana kanchu payman quykunaypaq’, nispa. Amistadninñataq wasi ukumanta nimunman: ‘Ama umayta nanachiwaychu, punkuqa llavewan wichqasqañam kachkan, warmachaykunapas ñuqawanmi puñuchkankuña, manañam hatarimuymanñachu imatapas qunaypaqqa’, nispa. Chaymi qamkunata nikichik: Mana hatariyta munaspanpas, mañapayasqanraykum hatarispan imapas munasqanta quykunqa”, nispa (Lucas 11:5-8).\nChay willakusqanpi runaqa mañapayasqanraykum chay runamasintaqa yanapaykurqa. Chaynatam Jesusqa qawachirqa Diosqa aswan kuyapayakuq kasqanrayku yupaychaqninkunata mañakusqanman hina aswanraq yanapananmanta utaq imatapas qunanmanta. Chaymi nirqaraq: “Hinallayá mañakuychik hinaptinqa qusunkichikmi, hinallayá maskaychik hinaspaqa tarinkichikmi, hinallayá punkuta takaychik hinaptinqa kichaykusunkichikmi. Pipas mañakuqqa chaskinmi, pipas maskaqqa tarinmi, punku takaqpas kichaykachikunmi”, nispa (Lucas 11:9, 10).\nChaymantapas Jesusqa hinallaraq chaymanta rimaspanmi nirqa: “¿Mayqinnikichiktaq churikichikmanqa culebrata quykuwaqchik challwata mañakusuchkaptikichik? Utaq, ¿atuq-atuq uruta quykuwaqchik runtuta mañakusuchkaptikichik? Qamkunaqa mana allin runakuna kachkaspaykichikpas allin kaqkunatam churikichikmanqa qunkichik. Hinaptinqa, ¡aswanraqchiki mañakuqninkunamanqa hanaq pachapi kaq taytaqa chuya espirituta qunqa!”, nispa (Lucas 11:11-13). Chaynaqa, manam iskayrayachwanchu taytanchik Jehova Diosqa mañakusqanchikta uyarinanmantaqa nitaq mañakusqanchikman hina quwananchikmantaqa.\n¿Ima ruwaypi umayuqmi Martaqa kachkarqa? ¿Imatam Mariaqa ruwarqa? ¿Imatam iskayninkumanta yachachwan?\n¿Imanasqataq Jesusqa Jehova Dios mañakuymanta kaqmanta yachachirqa?\n¿Imakunamantam Jesusqa willakurqa mana amispa achkakama Diosta mañakunamanta?\n¿Imakunatam Diosta mañakuchwan?\n¿Jehova Diosqa uyariwanchikchu llakinchikkunata willakuptinchik?


Santiago 1 CQ12 - Ñoqa Santiago, Diospa hinaspa Señor - Bible Search\n1-Ñoqa Santiago, Diospa hinaspa Señor Jesucristopa serviqninmi, llapallan kay pachapi cheqesqa Israelpa chunka iskayniyuq ayllunkunata rimaykamuykichik.\nSasachakuykuna hamuptin pacienciakunamanta\n2Wawqe-panillaykuna, imaymana sasachakuykunapi tarikuspaykichikqa aswanraqyá kusikuychik. 3Yachasqaykichikpi hinapas iñisqaykichikmanta pruebasqa kaspaqa aswan pacienciayuq kaytam tarinkichik. 4Ichaqa qespichisqa kanaykichikkamayá aswanraq pacienciakuychik, chaynapi iñiypi wiñaspa mana imapa pisisqan kanaykichikpaq.\n5Mayqannikichikpapas yachaynikichik pisilla kaptinqa, Diostayá mañakuychik, payqa lliw mañakuqninkunamanqa mana piñakuspam chaninninpi qoykunqa. 6Ichaqa ama iskayrayaspayá mañakuychik, iskayrayaspa mañakuqqa lamar qochapa kayman chayman wayrapa apasqan olankunamanmi rikchakun. 7Iskayrayaspa mañakuq runaqa amayá suyachunchu Señormanta imapas chaskiytaqa. 8Chayna iskayrayaq runaqa tukuy ima ruwasqanpipas allintaqa takyanchu.\n9Wakcha wawqe-panikunaqa Señorpa hatunchasqan kasqanpiyá hatunchakuchun, 10apu runañataq Señorpa uchuychasqanpi. Apu runaqa qorapa waytan hina chinkaruqllam. 11-Inti qespiramuspa ruparamuptinmi qoraqa chakirun, waytanñataqmi wichirun hinaptinmi sumaqllaña kayninpas tukurun, chaynapunim apu runapas qollqella huñuy munasqanpi wañurunqa.\nPruebakunamantawan tentasqa kaymanta\n12Mayna kusisqam sasachakuykuna hamuptin pacienciakuq runaqa. Payqa chay sasachakuykunata venceruspanmi wiñay kawsay coronata chaskinqa. Chaytam Dios prometekurqa haykam kuyaqninkunaman qonanpaq. 13Pipas tentasqa kaspaqa ama piensachunchu: “Diosmi tentawachkan” nispaqa, Diosqa manam piwanpas tentachikunmanchu, nitaqmi pitapas tentanmanchu. 14Runaqa sonqonpa munasqankunawan apachikuspanmi tentachikunanpaq aysachikun. 15Chayna mana allin munaykunamantam huchakuna rikurimun; huchañataqmi llumpayta wiñaruspaqa wañuyta apamun.\n16Kuyasqay wawqe-panillaykuna, amayá pantaruychikchu. 17Tukuy imapas allin kaqkunawan cheqap atiyqa cielopi kaq chaskakuna unanchaq Diosllamantam hamun. Diosqa hina kaqllam, payqa manam tikrakunchu, nitaqmi llantuy hinachu pasaruqlla. 18Paymi cheqap palabranta reqsiykachiwaspanchik musoqmanta nacechiwarqanchik, chaynapi lliw unanchasqankunamanta primicia hina kananchikpaq.\nDiosta cheqap serviymanta\n19Kuyasqay wawqe-panillaykuna, qamkunaqa chaylla uyariqyá kaychik, allinta tanteaspayá rimaychikpas, amataqyá piñakuqllañaqa kaychikchu. 20Piñasqa runaqa manam Diospa munasqanman hinachu ruwan. 21Tukuy mana allin ruwaykunata hinaspa millay munapayaykunata saqespa, Diospa palabranta llampu sonqolla chaskiychik. Paypa palabranqa almaykichikta salvaykunapaq atiyniyuqmi.\n22Diospa palabranta ruwayman churaqyá kaychik, amayá uyariqllachu; chayna kaspaqa kikillaykichiktam engañakuchkankichik. 23Pipas uyariqlla kaspa mana ruwayman churaqqa, espejopi uyan qawakuqmanmi rikchakun, 24paymi qawapakusqanmanta muyuriykuspanqa imayna kasqantapas chaylla qonqakurun. 25Ichaqa librawaqninchik alli-allin ley uyarisqanta mana qonqaruspa chaypi yuyaymanaspa allinta takyaqqa chaynataq mana qonqaspa kasukuqqa mayna kusisqam kanqa tukuy ima ruwasqanpipas.\n26Sichum pipas Dios yupaychaq kasqanpaq hapikuchkaspa, rimasqantañataq mana controlakuq runaqa, kikintam engañakuchkan, Diosta yupaychasqanpas yanqapaqmi kanqa. 27Dios Taytapa qayllanpi mana pantayniyuq cheqap religionqa kayna ruwanmi: Mana tayta-mamayuqkunaman watukuykuymi, viudakunata llakinkupi yanapaykuymi hinaspa kay pachapi mana allin ruwaykunaman mana chapukuspa waqaychakuymi.


¿Imanasqataq Jehová Diospa testigonkunawan sutichakuniku?\nLEEY Quechua (Ancash) Quechua (Ayacucho) Quechua (Bolivia) Quechua (Cuzco) abé afrikáans ahanta akha albanés alemán alemán (Pensilvania) altaico aluro amárico armenio armenio occidental asamés atié aucano aymara ayá azerí azerí (alfabeto cirílico) bajo alemán bambara bariba bashkir bassa (Camerún) bassa (Liberia) batak simalunguno batako dairí batako karo batako toba baulé becol bengalí bete biak birmano bislama boulou búlgaro cabilé caboverdiano camboyano caribe catalán cebuano chabacano changana (mozambique) changana (zimbabue) checo chichewa chin haka chin tiddim chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga (Malaui) chitonga (Zimbabue) chitumbuka chiyao chokue chol chopi chuabo chuukés chuvash cibemba cinamwanga cingalés comoriano (Ngazidja) congo coreano criollo (Reunión) criollo (Seychelles) criollo guadalupeño criollo guayanés criollo guineano criollo haitiano criollo inglés (Belice) criollo mauriciano criollo santalucense croata damara dangme danés dehu digor diula duala dusún edo efik emberá katío embunda endebele endebele (Zimbabue) endonga endáu enguiembón enzema eslovaco esloveno español estonio euskera ewé fang fanti feroés finlandés fiyiano fon frafra francés ga gallego galés garífuna georgiano gitonga gokana gomala griego groenlandés guaraní guaraní boliviano guerzé gueré gujarati gun guna hausa havu hebreo herero hiligaynon hindi hiri motu hmong (blanco) holandés huave (san mateo del mar) huichol hunsrik húngaro iban ibanag ibinda ibo ilocano indonesio inglés irlandés ishan islandés isoko italiano itavito japonés javanés kabiye kachin kamba kannada kaonde kayin sgaw kazajo kazajo (alfabeto árabe) kekchí khana khasi kikongo kikongo ya leta kikuyu kiluba kimbundu kinande kiniaruanda kipende kirguís kiribatiano kirundi kisi kisii kisonge kituba kpelle krío kurdo kurmanyí kurdo kurmanyí del Cáucaso kwangalí kwanyama kyangonde lahu lambya lao lari latgaliano lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas ruandesa lengua de señas salvadoreña lengua de señas uruguaya lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas birmano lenguaje de señas brasileño lenguaje de señas británico lenguaje de señas búlgaro lenguaje de señas checo lenguaje de señas chino lenguaje de señas coreano lenguaje de señas croata lenguaje de señas cubano lenguaje de señas de Quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas letón lenguaje de señas malasio lenguaje de señas malgache lenguaje de señas mozambiqueño lenguaje de señas neozelandés lenguaje de señas nepalés lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas rumano lenguaje de señas ruso lenguaje de señas sudafricano lenguaje de señas sueco lenguaje de señas tai lenguaje de señas taiwanés lenguaje de señas vietnamita lenguaje de señas zambiano lenguaje de señas zimbabuense lenie letón lhukonzo lingala lituano lolo lomue luganda lugbara lunda luo luvale macedonio macua makua-meeto malayo malayálam malgache maltés mam mambue-lungu mangareva mano manyawa mapudungun maratí mari marquesiano (Hiva oa) marquesiano (Nuku Hiva) marshalés mashi maya mayo mazahua mazateco de Huautla mbukushu medumba mendé meru mingreliano misquito mixe medio mixteco (Guerrero) mixteco (Huajuapan) mizo mongol more motu nasa yuwe navajo nepalés ngbandi septentrional ngäbere (o guaymí) nias nicobarés niueano noruego nuer nyaneka nyungwe náhuatl (Guerrero) náhuatl (Huasteca) náhuatl (Veracruz) náhuatl (norte de Puebla) náhuatl del centro okpe oriyá oromo osético otetela otomí del valle del Mezquital palauano pangasinán papiamento (Aruba) papiamento (Curazao) persa phimbi piaroa pidgin (islas Salomón) pidgin camerunés pidgin nigeriano pilagá polaco pomeranio ponapés portugués (Portugal) portugués de Brasil pular punyabí punyabí (alfabeto shahmukhi) purépecha quichua (Chimborazo) quichua (Imbabura) quichua (Pastaza) quichua (Santiago del Estero) quichua (Tena) quiché rarotongués romaní (Bulgaria) romaní (Macedonia) romaní (Serbia) romaní (este de Eslovaquia) romaní (norte de Grecia) romaní (sur de Grecia) romaní de Macedonia (alfabeto cirílico) ronga rumano ruso rutoro samoano sango saramacano sarnami savante sena senga (mozambique) senga (zambia) senufo cebara sepedi serbio (alfabeto cirílico) serbio (alfabeto latino) sesoto (Lesoto) setsuana shona shuar sidama silozi somalí sranangtongo suajili suajili (Congo) suati sueco sundanés taabua tagalo tahitiano tai tai del noreste talian tamil tandroy tankarana tarahumara central tayik telugu tetun dili tigriña tivo tlapaneco toabaite tojolabal tok pisin tongano toquelao totonaco tseltal tsonga tsotsil turco turcomano turcomano (alfabeto cirílico) tuvaluano twi tyrewuju tártaro tének (San Luis Potosí) ucraniano udmurto uhobo uigur (alfabeto cirílico) uolof urdu uruund uzbeko uzbeko (alfabeto latino) valenciano vendal vezo vietnamita wallisiano waray-waray wayuunaiki wichi wolaita xhosa xitshwa yacouba yapés yemba yombe yoruba zandé zapoteco (Istmo) zapoteco (Lachiguiri) zulú árabe árabe (Marruecos) ñanya ñemba\n2 KAQ YACHACHIKUY\nAchka runakunam ninku Jehová Diospa testigonkunaqa mosoq religion kasqaykuta. Ichaqa 2.700 masnin wata ñawpaqtaraqmi Diosqa cheqap serviqninkunata suticharqa ‘testigoykuna’ nispa (Isaias 43:10-12). 1931 watakamam Biblia Estudiaqkunawan reqsichikurqaniku. ¿Imanasqataq Jehová Diospa testigonkunawanña sutichakurqaniku?\nDiosniykuta reqsichisqanraykum. Diospa sutinmi Jehová, chay sutiqa achka waranqa kutitam Bibliapi rikurin ñawpa tiempopi qellqasqankuman hina. Ichaqa wakin Bibliakunapim tikrarunku Diospa sutinpa rantinpi Señor otaq Dios nispalla. Diosmi Moisesman willarqa sutinqa Jehová kasqanta. Nirqam: ‘Kaymi wiñaypaq sutiyqa’, nispan (Exodo 3:15, NM). Chay sutiwanmi reqsichikurqa cheqap Dios kasqanta. Kusikunikum paypa sutinman hina sutichakusqaykumanta.\nImam rurasqaykuta qawachisqanraykum. Abelmantapacham llampu sonqo runakunaqa Jehová Diospi iñisqankumanta willakurqaku. Tiempo pasasqanman hinam Noey, Abraham, Sara, Moises, David hinaspa hukkunapas ‘puyu hinaña testigokunaman’ yapakurqaku (Hebreos 11:4–12:1). Imaynam juezpa qayllanpi pipas inocente runapa favorninpi rimanman chaynam ñoqaykupas Diosmanta cheqapta willakuniku.\nJesusta qatipakusqaykuraykum. Bibliam Jesusmanta nin: “Cheqap kaq, cheqap niq, allin testigo kaq”, nispa (Apocalipsis 3:14). Kikinmi nirqa Diospa sutin reqsichisqanmanta chaynataq Diosmanta ‘cheqapta rimasqanmantapas’ (Juan 17:26; 18:37, NM). Chaymi cheqap cristianokunaqa Diospa sutinman hina reqsichikunanku hinaspa paymanta willakunanku. Chaypaqmi Jehová Diospa testigonkunaqa kallpanchakuniku.\n¿Imanasqam Biblia estudiaqkunawan sutichakusqaykumanta Jehová Diospa testigonkunawanña sutichakurqaniku?\n¿Haykapimantataq Jehová Diospa testigonkuna Allpa pachapi karqa?\n¿Pitaq ancha reqsisqa Testigo karqa?\nIñiqmasiykuta congregacionpi reqsispa amistadta armanaykipaq kallpanchakuy. Tapuytaq imaynanpi Testigonña kasqankumanta.\nApachiy Apachiy ¿Imanasqataq Jehová Diospa testigonkunawan sutichakuniku?\n¿Imataq Diospa munayninqa?\n1 KAQ YACHACHIKUY ¿Imaynataq kaniku Jehová Diospa testigonkunaqa?\n2 KAQ YACHACHIKUY ¿Imanasqataq Jehová Diospa testigonkunawan sutichakuniku?\n3 KAQ YACHACHIKUY ¿Imaynatam Bibliapi yachachikuykunata entienderqaniku?\n4 KAQ YACHACHIKUY ¿Imanasqam Traducción del Nuevo Mundo Bibliata ruraniku?\n5 KAQ YACHACHIKUY ¿Imaynatam yanapasunkiman huñunakuyniyku?\n6 KAQ YACHACHIKUY ¿Imaynatam huñunakusqankupi Testigokunaqa kallpanchanakunku?\n7 KAQ YACHACHIKUY ¿Imaynataq huñunakuyniykuqa?\n8 KAQ YACHACHIKUY ¿Imanasqataq huñunakuyman riniku sumaq allichasqa?\n9 KAQ YACHACHIKUY ¿Imaynatataq huñunakuypaq allinta preparakuna?\n10 KAQ YACHACHIKUY ¿Imataq familiawan Diosta yupaychayqa?\n11 KAQ YACHACHIKUY ¿Imanasqam hatun huñunakuykunapi huñunakuniku?\n12 KAQ YACHACHIKUY ¿Imayna predicanaykupaqmi organizasqa kachkaniku?\n13 KAQ YACHACHIKUY ¿Pitam niniku precursor nispa?\n14 KAQ YACHACHIKUY ¿Ima escuelakunataq kan precursorkunapaq?\n15 KAQ YACHACHIKUY ¿Imakunatam ancianokunaqa ruranku?\n16 KAQ YACHACHIKUY ¿Imaynatam yanapakunku siervo ministerial kaqkunaqa?\n17 KAQ YACHACHIKUY ¿Imaynatam congregacionkunata watukuq ancianokuna yanapawanku?\n18 KAQ YACHACHIKUY ¿Imaynatam yanapaniku sasachakuypi kaq iñiqmasiykuta\n19 KAQ YACHACHIKUY ¿Pikunataq allin yuyayniyoq confianza sirvienteqa?\n20 KAQ YACHACHIKUY ¿Imaynatam Jehová Diospa llaqtanpi punta apaqkunaqa diriginku?\n21 KAQ YACHACHIKUY ¿Imataq Betel?\n22 KAQ YACHACHIKUY ¿Imatam ruranku Betel wasipi?\n23 KAQ YACHACHIKUY ¿Imaynatam qellqaykuta ruraniku hinaspa tikraniku?\n24 KAQ YACHACHIKUY ¿Imaynatam Allpantinpi predicakunanpaq yanapaniku?\n25 KAQ YACHACHIKUY ¿Imanasqam hinaspa imaynatam Salonkunata ruraniku?\n26 KAQ YACHACHIKUY ¿Imaynatam yanapakuchwan Salonninchik sumaq kananpaq?\n27 KAQ YACHACHIKUY ¿Imaynatam allinta servichikuchwan Salonpi waqaychasqa qellqakunata?\n28 KAQ YACHACHIKUY ¿Imatam ñoqaykumanta yachawaq Internetpi?\n¿Jehová Diospa munaynintachu ruranki?\nText Qillqakunata hurqunapaq ¿Pikunataq Jehová Diospa munayninta kay tiempopi rurachkan?\nAudio Uyarinapaq kaqkunata hurqunapaq ¿Pikunataq Jehová Diospa munayninta kay tiempopi rurachkan?\nApachiy Apachiy ¿Pikunataq Jehová Diospa munayninta kay tiempopi rurachkan?


Efesios 4 | Bibliata leenapaq | Musuq pachapi kawsaqkunapaq Diospa palabran\nMateo Marcos Lucas Juan Hechos Romanos 1 Corintios 2 Corintios Galatas Efesios Filipenses Colosenses 1 Tesalonicenses 2 Tesalonicenses 1 Timoteo 2 Timoteo Tito Filemon Hebreos Santiago 1 Pedro 2 Pedro 1 Juan 2 Juan 3 Juan Judas Apocalipsis 1 2 3 4 5 6\nCristopa cuerponpi huklla kaymanta (1-16)\nRunakuna regalo hina churasqa kasqankumanta (8)\nÑawpa vidanchikmanta hinaspa musuq runaña kasqanchikmanta (17-32)\n4 Señorninchikrayku preso kaq ñuqa Pablom, qamkunata ruegakamuykichik akllasqa kasqaykichikman hina allinta kawsakunaykichikpaq. 2 Kawsakuychikqa: Humillakuspa, llampu sunqu kaspa, pacienciakuspa, kuyakuywan aguantanakuspa, 3 hawkalla kaspa hinaspa chuya espiritupa* yanapakuyninwan huk sunqulla kanaykichikpaq anchata kallpanchakuspa. 4 Chaymantapas, imaynam Diospa quwananchikpaq suyasqanchik premiopas chullalla, chaynam cuerpopas chullalla, chullallam espiritupas, 5 chullallam señorpas, iñiypas, bautismopas*, 6 chullallataqmi llapallanchikpa taytanchik Diospas, payqa llapallantam kamachin, llapallanta servichikuspanmi imatapas ruwan, llapallanpitaqmi atiyninpas kachkan. 7 Diosqa sapakamamanmi ancha kuyakuyninta qawachiwanchik, chayqa sutillatam qawakun regalota hina Cristo imayna aypuwasqanchikpi. 8 Chaymi Diospa qillqan nin: “Altoman rispanmi presokunata aparikurqa, runakunatam churarqa regalo hina kanankupaq”, nispa. 9 Hinaptinqa, ¿imatataq niwachkanchik ‘hanaq pachamanmi rirqa’ nispanqa? Kaywanqa niwachkanchikmi puntata kay pachaman uraykamusqanmanta. 10 Kikin uraykamuqmi cielokunapa hawankamaraq rirqa, chaynapi tukuy imata cumplichinanpaq. 11 Chay churasqan runakunamanta wakinmi karqa apostolkuna, wakintaq Diosmanta willakuqkuna*, wakinñataq sumaq willakuymanta willakuqkuna, hukkunañataq iñiqkunata michiqkuna hinaspa yachachiqkuna. 12 Paykunatam churarqa Diospa runankunata* allin ñanpi purichinankupaq, iñiqkunata servinankupaq hinaspa Cristopa cuerponta* wiñachinankupaq. 13 Chaynaqa kanqa iñiyninchikpi llapallanchik huklla kananchikkamam hinaspa Diospa churinmanta allintapuni yachananchikkamam, chaynapi allin yuyayniyuq runaña kananchikpaq. Arí, imayna kasqanchikpi Cristo hina cabal runa kananchikpaq. 14 Chaynaqa, amañayá wawakuna hinañachu kasunchik llulla yachachiq runakunapa yachachisqanta uyarispanchik, chaynapi lamar quchapi olakuna hinaspa wayrapa apakachasqan botekuna hina mana kananchikpaq, chay llulla runakunaqa sumaqllataña rimaspankum hukkunata pantachinku. 15 Aswanqa chiqap kaqtam rimananchik hinaspapas kuyanakunanchikmi, chaynapim tukuy imapi wiñasunchik umanchik Cristoman rikchakunapaq. 16 Payraykum, enteron cuerpo kikin cuerpota yanapan wiñananpaq hinaspa kuyakuypi allinta takyananpaq. Cuerpopa sapa partenkunam sumaq hukllawasqa kachkan, cuerpopa partenkunaqa yanapanakunkum ankukuna allinta takyachiptin, ruway atisqanman hinataqmi cuerpopa sapa partenkunaqa imam ruwananta ruwan. 17 Chaynaqa kaytam nikichik, kay nisqaymantataqmi señorninchikpa sutinpipas willakuni: Amayá qamkunaqa huk law nacionniyuqkuna hinaqa kawsaychikchu, paykunaqa kawsanku mana valeq piensasqankuman hinam. 18 Paykunaqa yuyayninkupim tutayaypi kachkanku, karupitaqmi kachkanku Diosmanta hamuq kawsakuymantapas, chaynaqa kachkanku Diosmanta mana yachayta munasqankuraykum. Arí, chaynam kachkanku sunqunku rumiyarusqanrayku. 19 Paykunaqa manaña imaniraqllapas pinqakuq rikuriruspankum mana pinqakuspa mana allin ruwaymanña* qukurunku, chaynapi imaymana millakuypaq kaqkunata ruwanankupaq, aswan-aswanraqmi chayna kawsaytapas munachkanku. 20 Qamkunam ichaqa mana chaynatachu Cristomanta yacharqankichik. 21 Sichu Cristota uyarirqankichik hinaspa paypa yachachisqan karqankichik hinaspaqa allintam chaymanta yachankichik, Jesuspi chiqap yachachikuy kasqanrayku. 22 Qamkunaqa yachachisqam karqankichik ñawpa vidaykichikta saqinaykichikpaq, chayna kasqaykichikqa kachkan ñawpaqpi imayna kawsasqaykichikman hinam, ñawpa vidaykichikqa engañasuqnikichik mana allin munaykunawanmi astawan aswanyachkan. 23 Hinallayá imayna piensasqaykichikta musuqyachiychik, 24 chaymantapas musuq pachawan pachakuchkaq hinayá musuq runaña kaychik, chayna kawsakuyqa kachkan Diospa munayninman hina allin ruwaypi hinaspa chiqap iñiypi takyachisqam. 25 Qamkunaqa ñam llullakuyta saqirunkichikña, chaynaqa sapakamayá amaña llullakuspa chiqapta runamasikichikwan rimaychik, ñuqanchikqa llapallanchikmi kanchik huk cuerpopa partellan. 26 Piñasqa kaspaykichikpas amataqyá huchallikuychikchu, amayá inti siqaykunankamaqa piñasqaqa kaychikchu. 27 Amayá imamanpas diablo wichiykachisunaykichikpaqqa imatapas chaypaq hinaqa ruwaychikchu. 28 Pipas suwakuqqa amañayá suwakuchunchu, aswanqa anchata llamkachun imapas allin ruwayman qukuspa, chaynapi mana imayuqkunaman imallantapas haywaykunanpaq. 29 Amayá simikichikmantaqa qacha* rimaykunapas lluqsichunchu, aswanqa necesitakusqanman hinayá kallpanchanapaq allin rimaykunallata rimaychik, chaynapi uyariqnikichikkunapa allinninpaq kananpaq. 30 Chaymantapas, amayá Diospa chuya espirituntaqa llakichiychikchu, chay espirituwanmi sellowan churasqa hina karqankichik chaynapi librakunaykichik punchaw chayamuptin librasqa kanaykichikpaq. 31 Qamkunaqa saqiychikñayá: Rabiakuyta, piñakuyta, qaqchakuyta, sientikuqlla kayta, hukkunapa contranpi mana allin rimayta chaynataq tukuy mana allin kaqkunatapas. 32 Aswanqa sumaq sunquyá kaychik, sunqumanta llakipayakuq, hinaspayá tukuy sunqumanta pampachanakuychik imaynam Diospas Cristorayku chaynata pampachasusqaykichikman hina.\n^ Utaq: “Yakupi challpukuypas”.\n^ “Diospa runankunata”, utaq: “Chuya runakunata”.\n^ “Cristopa cuerponta” nispanqa iñiqkunamantam rimachkan.\n^ Utaq: “Qanra”. Kaypiqa nichkan: “Ismusqa”, nispam.


Juan 12 | Bibliata leenapaq | Musuq pachapi kawsaqkunapaq Diospa palabran\nJesuspa chakinman aceitetaMaria tallisqanmanta (1-11)\nJerusalenman Jesuspa yaykusqanmanta (12-19)\nWañukunanmanta Jesuspa willakusqan (20-37)\nWillakuypa nisqanman hinajudiokuna mana iñiyniyuq kasqankumanta (38-43)\nLlapa runakunata salvananpaq Jesuspa hamusqanmanta (44-50)\n12 Suqta punchawllaña pascua* fiesta chayamunanpaq kachkaptinmi Jesusqa Betania llaqtachaman chayarurqa, chaypim Lazarotaqa wañusqanmanta kawsarirachirqa. 2 Chaypi kachkaptinmi Jesusta cenachirqaku, Martam atienderqa, Lazaroñataqmi mikuqkunawan* kuska Jesuswan kachkarqa. 3 Hinaptinmi Mariaqa miski asnaq aceiteta yaqa medio litrota hapiykuspan Jesuspa chakinman talliykurqa*, hinaspam chukchanwan chakichirqa, chay aceiteqa karqa achka qullqipa chanin legitimo nardo nisqam. Chay aceitepa miski asnayninwanmi wasipas huntarurqaraq. 4 Hinaptinmi Jesuspa qatiqninkunamanta traicionananpaqña kaq Judas Iscariote nirqa: 5 “Wak miski asnaq aceitetaqa kimsa pachak denario* nisqa qullqimanchiki rantikuchwan* karqa, wakchakunaman aypunapaq”, nispan. 6 Chaynataqa nirqa manam wakchakunata llakipayaspanchu, aswanqa suwa kaspanmi. Paypa makinpim karqa qullqi waqaychananku cajacha, chaymi payqa chayman churasqanku qullqita suwakuq. 7 Chaymi Jesus nirqa: “Hinayá chaytaqa ruwachun pampakunay punchawpaq cuerpoyta alistaspan. 8 Wakchakunaqa qamkunawanmi tukuy tiempo kachkan, ñuqam ichaqa mana tukuy tiempochu qamkunawanqa kasaq”, nispa. 9 Judiokunañataqmi Betaniapi Jesus kasqanta yacharuspanku chayman achkallaña rirqaku, manam Jesusraykullachu rirqakuqa aswanqa wañusqakunapa kasqanmanta kawsarichisqan Lazarota qawanankupaqwanmi. 10 Riqsisqa sacerdotekunañataqmi rimanakururqaku Lazarotapas wañurachinankupaq, 11 payrayku achkallaña judiokuna Betaniaman rispa Jesuspi iñisqankurayku. 12 Paqarinnintin punchawtañataqmi fiestaman hamuq achkallaña runakuna yacharurqaku Jerusalenman Jesuspa risqanta. 13 Hinaspankum palmera sachapa kallmankunata aparikuspanku Jesus hamuptin taripaq* lluqsirqaku, hinaspam kallpawan nirqaku: “¡Dioslláy ama hina kaspaykiyá salvaykuy! ¡Bendecisqayá kachun Jehova* Diospa sutinpi hamuq Israelpa kamachiqninqa!”, nispanku. 14 Jesusmi asnochata tariruspan sillakuykurqa. Chayqa karqa kayna qillqasqa kasqanman hinam: 15 “Ama manchakuychu Sion llaqta. ¡Qawaychik! Malta asnochapi sillakuykuspam kamachiqninchik hamuchkan”, nispa. 16 Runakunapa chayna ruwasqankutaqa manam qallariypiqa qatiqninkunaqa entienderqakuchu, Jesus hatunchasqa karuptinmi ichaqa yuyarirurqaku Jesusta chayna ruwasqankuqa qillqasqaña kasqanmanta. 17 Chaymantapas, sepulturamanta Lazarota Jesus kawsarichisqanta qawaq runakunam rikusqankumanta hinalla willakurqaku. 18 Chay milagro ruwasqanmanta uyariruspankutaqmi chay achkallaña runakunaqa Jesus hamuptin taripaq* lluqsirqaku. 19 Chaymi fariseokuna* ninakurqaku: “Qawasqanchikman hinapas manam imallatapas ruwayta atinchikchu. Llapa runakunam qayllanchikpiraq payta qatichkanku”, nispanku. 20 Diosta yupaychanankupaq chay fiestaman riqkunamanta wakinmi karqa Grecia nacionmanta. 21 Paykunam Galilea lawpi Betsaida llaqtayuq Felipeman asuykurqaku hinaspam ruegakuspanku nirqaku: “Taytáy, Jesustam qawaykuyta munaniku”, nispanku. 22 Hinaptinmi Felipeqa Andresman asuykuspan willarqa. Andresñataqmi Felipewan kuska Jesusman asuykuspanku willarqaku. 23 Jesusmi ichaqa paykunata nirqa: “Horam chayaramun runapa churin* hatunchasqa kananpaq. 24 Chiqaptapunim nikichik: Allpaman wichiq trigopa muhun mana chinkaspanqa* manam rurunchu, muhu chinkaruspanmi ichaqa achkallataña rurunqa. 25 Pipas vidallan* kuyaqqa vidantam pierderunqa, pipas kay pachapi vidan chiqniqmi ichaqa vidanta waqaychanqa wiñay kawsayniyuq kananpaq. 26 Pipas serviwayta munaspanqa qatiwachunyá, payqa maymi kasqaypipas serviqniymi kanqa. Pipas serviwaqniytaqa taytaymi hatunchanqa. 27 Kunanqa llumpay hukmanyasqam kachkani, ¿ima nisaqtaq? Taytalláy, salvaykuway kay ñakariy horamanta, ichaqa kay ñakariy horamanmi hamurqani. 28 Taytalláy, sutikita hatunchay”, nispa. Hinaptinmi hanaq pachamanta kayna rimay uyarikamurqa: “Hatuncharuniñam, chaywanpas huktawanraqmi hatunchasaq”, niq. 29 Chaypi kaq llapa runakunam chayta uyariruspanku nirqaku rayo tuqyarusqanta. Wakinñataqmi nirqaku: “Angelmi paytaqa rimapayaramun”, nispa. 30 Jesusñataqmi nirqa: “Chayna rimayqa uyarikurqa manam ñuqaraykuchu, aswanqa qamkunaraykum. 31 Kunanmi kay pacha juicioman yaykuchkan, kay pacha kamachiqpas kunanmi hawaman wischusqa kanqa. 32 Ñuqam ichaqa warkusqa kaspay tukuy rikchaq runakunata ñuqaman pusamusaq”, nispa. 33 Chaynataqa rimarqa imayna wañukunanta qawachinanpaqmi. 34 Chaymi runakuna payta nirqaku: “Ñuqaykuqa Moisespa leyninman hinam yachaniku Cristoqa wiñaypaq kananmanta. Hinaptinqa, ¿imaynamá qamqa ninki ‘runapa churinqa warkusqam kanqa’ nispaqa? ¿Pitaq chay runapa churinqa?”, nispanku. 35 Chaymi Jesusqa paykunata nirqa: “Achkiqa manam unayñachu qamkunawanqa kanqa. Qamkunawanraq achki kachkaptinyá puriychik tutayay mana hapirusunaykichikpaq. Pipas tutayaypi puriqqa manam yachanchu mayman risqanta. 36 Achki qamkunawan kachkaptinqa chay achkipiyá iñiychik, achkipa churinkuna kanaykichikpaq”, nispa. Kaykunata rimaruspanmi Jesusqa pasakurqa hinaspanmi paykunamanta pakakururqa. 37 Paykunapa qayllanpi achkallaña milagrokunata ruwachkaptinpas paykunaqa manam paypiqa iñirqakuchu, 38 chaynapim cumplikurqa Diosmanta willakuq* Isaiaspa kayna nisqan: “Jehova Dioslláy, ñuqaykum willakurqaniku ichaqa, ¿pimá iñirqa willakusqaykupiqa? ¿Pimantaq Jehova Diosqa brazonta riqsichikurqa?”, niq. 39 Imanasqa mana creenankumantam Isaiasqa kaynatawanraq nirqa: 40 “Paymi ñawinkuta tutayarachin hinaspa sunqunkutapas rumiyarachin chaynapi ñawinkuwan mana qawakunankupaq chaynataq sunqunkupi mana entiendenankupaq hinaspa sanoyachinaypaq ñuqaman mana kutirimunankupaq”, nispa. 41 Isaiasqa tukuy kaykunataqa nirqa Cristopa hatunchasqa kayninta rikuspanmi, chaymi paymantaqa chaynata nirqa. 42 Chaywanpas, Jesuspiqa iñirqakutaqmi achkallaña kamachikuqkunapas. Ichaqa fariseokunaraykum mana libretachu willakurqaku chaynapi yupaychana wasimanta* mana qarqusqa kanankupaq. 43 Chay kamachikuqkunaqariki Diospa alabasqan kanankumantaqa runakuna alabanankutam astawanqa munaqku. 44 Jesusñataqmi kallpawan nirqa: “Pipas ñuqapi iñiqqa manam ñuqallapichu iñin aswanqa kachamuwaqniypipas iñinmi. 45 Pipas rikuwaqniyqa rikuntaqmi kachamuwaqniytapas. 46 Ñuqaqa achki hinam runakunaman hamurqani pipas ñuqapi iñiqqa tutayaypi manaña kananpaq. 47 Pipas uyariwaspan mana kasukuqtaqa manam juzganichu. Ñuqaqa hamurqani manam llapa runakunata juzganaypaqchu aswanqa llapa runakunata salvanaypaqmi. 48 Mana uyariwaspan nisqaykunata mana kasukuqpaqqa kachkanmi juzgaqnin. Rimasqaykunam tukupay punchawpi paytaqa juzganqa. 49 Ñuqaqa manam kikillaymantachu rimarqani, aswanqa kachamuwaqniy taytaymi kamachiwarqa imam ninayta chaynataq imam rimanaytapas. 50 Yachanitaqmi kamachikuyninqa wiñay kawsay qukuq kasqanta. Chayraykum imam nisqaykunataqa rimani taytaypa niwasqanman hina”, nispa.\n^ Utaq: “Mesapi tiyaqkunawan”.\n^ Utaq: “Hichaykurqa”.\n^ Utaq: “Vendechwan”.\n^ Kaypiqa nichkan: “Mana wañuspanqa”, nispam.\n^ Utaq: “Almallan”. Qawaytaq: Palabrakuna entiendenapaq listata.


Jehova Diosta kasukuspaymi achka bendicionkunata chaskirqan | Study\nLEEY Quechua (Ayacucho) Quechua (Bolivia) afrikáans albanés alemán amárico armenio armenio occidental aymara azerí azerí (alfabeto cirílico) becol birmano bislama búlgaro camboyano catalán cebuano checo chichewa chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga cingalés congo coreano criollo (Seychelles) criollo haitiano croata danés efik endebele endonga enzema eslovaco esloveno español estonio ewé finlandés francés ga georgiano griego groenlandés guaraní hiligaynon holandés húngaro ibo ilocano indonesio inglés islandés isoko italiano japonés kazajo kikongo kikuyu kiniaruanda kirguís kwangalí kwanyama letón lingala lituano luo macedonio malayo malgache maltés maya nepalés ngäbere (o guaymí) noruego oromo osético pangasinán papiamento (Curazao) persa polaco portugués de Brasil punyabí rarotongués rumano ruso samoano sepedi serbio (alfabeto cirílico) serbio (alfabeto latino) sesoto (Lesoto) setsuana shona silozi sranangtongo suajili suati sueco tagalo tahitiano tai tetun dili tigriña tivo tshiluba tsonga turco twi tártaro ucraniano umbundú urdu uzbeko vendal vietnamita waray-waray wolaita xhosa yoruba zulú árabe\nJehova Diosta kasukuspaymi achka bendicionkunata chaskirqan\nKaytam willakun Elisa Piccioli\nTaytaymi nirqa: “¡Allintamá Noeypa ruwasqanqa yachachiwanchik! Payqa Jehova Diostam kasukurqa hinaspapas familiantam kuyarqa, buqueman yaykusqankuraykutaqmi Sinchi parapi mana wañurqakuchu”, nispa.\nTAYTAYPA kayna nisqantam sapa kuti yuyarini, payqa humilde hinaspa llamkaq runam karqa. Chaymantapas allin ruwaytam kuyarqa, chaymi 1953 watapi Bibliapa willakuyninta uyariykusqanmantapacha estudiayta qallaykurqa. Chaymantapacham, tukuyta ruwarqa churinkunaman yachasqankunata yachachiwanankupaq. Mamayñataqmi qallariypiqa sasachakurqa catolica religionninta saqeyta, ichaqa pisi-pisimantam cheqap yachachikuykuna sonqonman chayarurqa.\nTayta-mamayqa sasachakurqakum Bibliamanta yachachiwanankupaq, mamayqa manam anchatachu leeyta yachaq, taytayñataqmi tukuy punchaw chakrapi llamkaq. Wakinpiqa llumpay pisipasqa kasqanraykum Bibliamanta yachachiwaspanku puñuywan aysachikuq. Kallpanchakusqanmi ichaqa mana yanqapaqchu karqa. Llapallankumanta piwi kasqayraykum tayta-mamayta yanapaq kani ñañaytawan iskay turiykunata yachachiypi. Taytaypa yuyarichiwasqankuman hinam sapa kuti rimaq kaniku familianta Noey ancha kuyasqanmanta hinaspa chayna kasqanta Diosta kasukuspan qawachisqanmanta. ¡Anchatamá Noeypa vidanmanta uyariyta munaq kani! Pisi tiempollamantam Roseto degli Abruzzi (Italia) law congregacionpi familiaywan huñunakuyta qallaykurqaniku, chay llaqtaqa Adriático nisqa lamar qochapa patanpim kachkan.\n1955 watapim 11 watallaypiraq kachkaspay mamaywan chayllaraq rirqaniku Roma llaqtapi apakuq asambleaman. Chaypaqqa orqokunata pasaspaykum illarqaniku. Chaymantapacham anchata chanincharqani lliw asambleakunata.\nQatiqnin watallapim bautizakururqani hinaspam pisi tiempollamanta precursora karqani. Chaymantañataq 17 wataypi kachkaptiy Latina llaqtapi precursora especial kanaypaq niwarqaku. Chayqa Roma llaqtapa sur lawninpim karqa, wasiymantañataq 300 kilometropi. Chay llaqtaqa chayllaraqmi rikurirurqa, chaymi mana repararqakuchu runakuna pimantapas ima ninankumanta. Predicaqmasiywan achka qellqakunata runakunaman saqespayku anchata kusikuptiykupas, ñoqaqa warmallaraq kaspaymi llumpayta familiaymanta llakikuq kani. Chayna kaptinpas, kamachiwasqankutam kasukuyta munarqani.\nChaymantañataqmi Milán llaqtaman rinaypaq kamachiwarqaku, chaypim yanapakunay karqa “Buenas Nuevas Eternas” sutiyoq Huklaw Nacionniyoqkunapaqwan Asamblea apakunanpaq, chayqa karqa 1963 watapim. Chaypim achka iñiqmasiykunawan llamkarqaniku. Huk kaqninmi karqa Paolo Piccioli, payqa Florencia llaqtamantam hamurqa. Iskay kaq punchaw asambleapim payqa soltero kaymanta allin discursota qorqa. Chaymi piensarqani: “Kay turiyqa manam haykapipas casarakunqachu”, nispay. Ichaqa cartanakuytam qallaykurqaniku hinaspam musyakurqaniku imapas haypay munasqaykupi, Jehova Dios kuyayniykupi hinaspa payta kasukuy munasqaykupipas yaqa chaynalla kasqaykuta. Chaymi 1965 watapi casarakurqaniku.\nFlorencia llaqtapiqa 10 watam precursora regular karqani. Anchatam kusichiwaqku congregacionkuna yapakusqanta qawasqaykuqa. Astawanmi mozo-sipaskunapa iñiyninkupi ñawparisqankuqa, paykunawanmi Bibliamanta parlarispayku otaq pukllaspayku qosaywan kuska kusirikuq kaniku. Anchatam qosay Paolota gustaq paykunawan pelotapi pukllayta. Arí, qosaywan wasiypi kuska kayta munaspaypas, musyakurqanitaqmi chay mozo-sipaskunawan congregacionpi iñiqmasinkuna paymanta necesitasqankuta.\nKusikunim chay watakunapi achka runakunaman Bibliawan estudio qosqaymanta yuyarispay. Huk kaqninmi karqa Adriana sutiyoq, paymi yachasqankunamanta iskay familiakunaman willaykurqa. Paykunañataqmi huk sacerdoteman nirqaku huñunakuspayku kimsa dioskuna hukllapi kasqanmantawan almamanta parlarinaykupaq. Chay huñunakuymanmi reqsisqa kimsa sacerdotekuna hamurqaku, Bibliamanta estudiachisqayku runakunam ichaqa musyakururqaku pantayta hinaspa Bibliawan mana tupaqta yachachisqankumanta. Chay huñunakuymanta qepamanmi chay familiakunamanta 15 runakuna Testigokunaña rikurirurqaku.\nKunan tiempopi imayna predicasqaykuqa manam chaynallachu. Chay watakunapim Paoloqa achka kutipi sacerdotekunawan rimarqa, chaymi “allin yachachiq” rikurirurqa. Huk kutipim achka runakunapa qayllanpi paykunawan Bibliamanta rimarqa. Hinaptinmi chaylla musyakururqaniku chay huñunakuy imayna kananpaq sacerdotekuna tantearusqankumanta, chaymi wakin runakuna pantachinankupaq hina tapukuykunata ruwarqaku. Ichaqa parlarichkaptinkum chaypi huk kaqnin runa tapurqa sichu religionwan politica chaqrukusqanku allin kasqanmanta. Chaymi sacerdotekunaqa ima niytapas atirqakuchu. Hinaptinmi qonqaymanta achki pasakurqa chaymi nirqaku chay huñunakuy yapapiña apakunanpaq. Watakuna pasaytam yacharurqaniku sacerdotekunapa munasqanman hina chay huñunakuy mana lloqsiptin achkita wañurachimunankupaq tantearusqankumanta.\nDIOSPA LLAQTANPI MOSOQ LLAMKAYNIYKU\nPaolowan 10 wataña casarasqa kachkaptiykum tapuwarqaku congregacionkunata watukuq kanaykupaq sichu atisqaykumanta. Paolopa allin llamkaynin kasqanraykum sasaniraq karqa chaypaq tanteayniyku. Ichaqa Diosta mañakuspayku hinaspa chaypi yuyaymanaspaykum chay llamkayta chaskirqaniku. Kusikuypaqmi karqa samachiwaqniyku familiakunawan kasqaykuqa. Yaqa llapanpim paykunawan tutanpi Bibliamanta estudiaq kaniku, chaymantañataqmi Paoloqa warmankuta tareankupi yanapaq astawanraqmi matematicapi. Qosaytaqa leeymi anchata gustaq, hinaspanmi sumaq yachachikuykuna tarisqanta willawaqku. Yaqa llapanpim lunes punchawta mana ancha Testigokunapa kasqanpi predicaq kaniku, hinaspapas runakunatam invitaq kaniku chay tutapi huñunakuyman hamunankupaq.\nMozo-sipaskunawan kaymi anchata gustawaqku, Paolotañataqmi gustaq paykunawan pelota pukllay\nCongregacionkunata watukuypi iskay watallaraq kachkaptiykum Roma Betel wasipi llamkanaykupaq invitawarqaku. Paoloqa sasachakuykunata allichaypim abogado hina llamkarqa, ñoqañataqmi qellqakunata apachinapaq llamkaypi. Sasaniraqmi karqa chaypi amañayqa, ichaqa kasukunaykupaqmi tanteakurqaniku. Kusikunapaqmi karqa Betelpi kaqkuna hinaspa Italiapi Testigokuna astawan yapakusqanta qawayqa. Chaymantapas, chay watakunapim Jehova Diospa testigonkunaqa Italia autoridadkunapa reqsisqan karqaku. Anchatamá kusikurqaniku Betel wasipi servispayku.\nBetel wasipi llamkayninmi Paolotaqa anchata gustaq.\n1980 watakunapim Betelpi llamkachkaptiyku Italiapi runakunapa reqsisqan huk sasachakuy karqa. Warmi-qari Testigotam tumparqaku warmi warmachan wañurachisqankumanta, paykunaqa manam saqerqakuchu yawarta churanankupaq. Chayna tumpasqankuqa yanqam karqa. Chay warmachaqa yawarninpi huk onqoywanmi wañukurqa, chay onqoywanmi achka runakuna chay lawpi kanku. Achkam Betelpi kaqkuna yanapakurqaku chay iñiqmasinchikkunapa abogadonkunawan. Huk tratadopiwan ¡Rikchariy! qellqapim runakunaman qawachirqa imayna chay kasqanmanta hinaspa yawarmanta Biblia ima nisqanmantapas. Chay killakunapim Paoloqa 16 horakunata llamkaq, ñoqañataqmi tukuy atisqayta ruwaq kani yanapanaypaq.\nKAQMANTAM VIDAYKUQA CAMBIARURQA\n20 wataña casarasqa kachkaptiykum mana piensasqayku pasakurqa. Paoloqa 49 watanpim kachkarqa, ñoqañataqmi 41 wataypi. Chaypim niykurqani wiksayoq kasqaymanta piensasqayta. Chay punchawpim payqa cuadernonpi kaynata qellqarqa: “Diosta mañakunapaq: cheqap kaptinqa yanapawayku tukuy tiempoykuwan hinalla servinaykupaq, iñiyniykupi allin takyasqa kanaykupaq hinaspa allin tayta-mama kanaykupaq. Astawanraq yanapaykuway 30 pasaq watakunapi tukuy yachachisqayta pisichallatapas ruwayman churanaypaq”, nispa. Qawasqayman hinaqa, chay mañakusqantam Jehova Dios uyariykurqa chaynataq ñoqapatapas.\nIlaria sutiyoq wawachaykupa nacesqanqa vidaykutam cambiarurqa. Wakinpiqa hukmanyarurqanikum, chaymi piensarqaniku Proverbios 24:10 nisqanpi, chaypim nin: “Sasachakusqayki punchawpi hukmanyaruspaqa pisi kallpayoqñam rikurirunki qamqa”, nispa. Ichaqa sapa kutim iskayniyku kallpanchanakuq kaniku.\nIlariaqa mana iskayrayaspanmi nin tukuy tiemponkuwan Diosta serviq cristianokunawan uywasqa kasqanrayku ancha kusisqa tarikusqanmanta. Manam haykapipas saqesqa hinaqa tarikurqachu hinaspapas kuyasqa chaynataq waqaychasqam sientekurqa. Ñoqam tukuy punchaw cuidaq kani, Paoloñataqmi tutapi kutimuspan paywan pukllaq hinaspa tareankunapi yanapaq. Chaynatam ruwaq achka llamkayniyoq kaspanpas, wakinpiqa 2 otaq 3 hora madrugawkamam qepaq. Ilariaqa sapa kutim niq: “Taytayqa aswan allin amistadniymi”, nispa.\nArí, Diospa llaqtanpi hinalla kananpaqqa sapa kutim kallpanchakuq kaniku, wakinpiqa corregirqanikum. Huk kutipim warmamasinwan pukllachkaspan mana allinta portakururqa. Chaymi Bibliawan qawachirqaniku chay ruwasqan mana allin kasqanmanta, hinaptinmi qayllaykupi chay warmachata pampachaykunanpaq ninan karqa.\nPayqa anchatam agradecekun tayta-maman Dios serviyninkuta ancha chaninchasqankumanta. Kunanqa casarasqa kaspanmi sutillata musyakun Diosta kasukuyqa ancha allin kasqanmanta.\nLLAKIPIPAS DIOSTA KASUKUYQA ALLINPUNIM\n2008 watapim Paolo yacharurqa cancer onqoywan kasqanmanta. Qallariypiqa allinyarunanpaq hinam karqa, payñataqmi anchata kallpanchawaq. Allinta hampichikunanpaqmi doctorkunata maskaq kaniku. Unaytataqmi Ilariawan ñoqaqa Jehova Diosta mañakuq kaniku chaynapi imaña pasakuptinpas atipanaykupaq. Ichaqa 2010 watapim wañukurqa, chayqa llumpay llakikunapaqmi karqa. Hukmanyaspaymi qawarqani kallpayoq runa pisi-pisimanta imayna eqoyasqanta. Chaywanpas, anchatam kallpanchawan pasaq 45 watakunapi Dios servisqaykumanta yuyarisqay. Jehova Diostam tukuy sonqoykuwan servirqaniku hinaspapas ruwasqaykuqa manam yanqapaqchu kanqa. Anchatam munani Juan 5:28, 29 nisqanman hina Paolo kawsarimuptin chaskiyta.\n“Warmacha hinam sonqoypiqa hinallaraq anchata gustawan Noeypa vidanmanta willakuyqa. Jehova Diostaqa hinallamá kasukusaq imataña mañawaptinpas”\nKunankamam sonqoypiqa warmachakunata hina anchata gustawan Noeypa vidanmanta willakuyqa. Jehova Diostaqa hinallamá kasukusaq imataña mañawaptinpas. Manamá ima ñakariywanpas otaq llakikuywanpas Jehova Diospa bendicionninkunataqa tupachichwanchu. Vidaypim qawarqani Jehova Diosta kasukuyqa mana yanqapaq kasqanmanta.\nApachiy Apachiy Jehova Diosta kasukuspaymi achka bendicionkunata chaskirqan


Jehova Diospa testigonkuna. Yanapawaqninchik qillqa (agosto 2017) (MWB) | JW.ORG\nAzerbaiyan nacionpim Diosmanta allin noticiakuna, niq qillqawan yachachichkanku\nHUÑUNAKUYPI YANAPAWAQNINCHIK QILLQA Agosto 2017\nImaynatam qawachichwan ¿Imaynatam bibliamanta yachachiniku? niq videota hinaspa imaynatam yachachichwan Dios unanchawasqanchikmanta chiqap kaqta. Kaypi yanapakuykunawan imayna ruwanaykipaq yanapachikuy.\nDiosmi mana allin nacionta bendecirqa\nJehova Diosmi Babilonia nacionman pagapurqa 13 wata Tiro nacionta muyuriruspan munaychakusqanmanta. Chaynaqa, ¿manachu Jehova Diosqa kuyaqninkunapa servisqanmantaqa pagapunman?\nDiospa runankunaqa mana hatun tukuqmi kananchik\n¿Imanasqataq ancha allin mana hatun tukuq kayninchik? ¿Imaynatam qawachichwan mana hatun tukuq kasqanchikta? ¿Imaynatam yanapawanchik mana hatun tukuq kanapaq Diosta mañakuyqa hinaspa Jesusta qatipakuyqa?\n¿Imatam llaqta cuidaqqa ruwaq?\nLlaqta cuidaqqa willakunanmi karqa llaqtapa contranpi ima nacionpas yaykumuyta munaptinqa. ¿Imanasqataq Jehova Diosqa Ezequielta akllarurqa ‘llaqta cuidaq hina’ kananpaq?\nDiospa runankunaqa mana manchakuqmi kananchik\n¿Imanasqataq runakunata mana manchakuq kananchik? ¿Imaynatam yanapawanchik mana manchakuq kanapaq yuyaymanayqa, Diosta mañakuyqa hinaspa Diospi hapipakuyqa?\nMagog nacionmanta Gogpa puchukayninqa hichpallapiñam kachkan\nBibliam willawanchik Gogpa puchukaynin manaraq chayamuchkaptin ima pasananmanta hinaspa puchukaruptinpas ima pasananmanta.\nDiospa runankunaqa iñiyniyuqmi kananchik\nAbrahan hinam sasachakuykunapipas Diosllapi hapipakunanchik. ¿Imatam ruwachwan Jehova Diospi astawan hapipakunapaq?\n28 agosto-3 septiembre\nEzequielmi Diospa templonta musquyninpi hina qawarqa, ¿ima ninantaq chay qawasqanqa?\nEzequielmi Diospa templon imayna kasqanta musquyninpi hina qawarqa. Chay qawasqanmi yuyarichiwanchik Jehova Diostaqa munasqanman hina yupaychanamanta. ¿Imaynatam qamta yanapasunkiman Ezequielpa musquyninpi hina qawasqan?\n¿Imay killataq atiwaq precursor auxiliar kayta?\nJehova Diostam hatunchanchik precursor auxiliar kaspapas. ¿Atiwaqchu Diosmanta astawan willakuspa precursor auxiliar kayta?\nText Qillqakunata hurqunapaq HUÑUNAKUYPI YANAPAWAQNINCHIK QILLQA Agosto 2017\nAudio Uyarinapaq kaqkunata hurqunapaq HUÑUNAKUYPI YANAPAWAQNINCHIK QILLQA Agosto 2017


2 Tesalonicenses 1 CQ12 - Ñoqa Pablom Silvanowan - Bible Search\n1 Tesalonicenses 5 2 Tesalonicenses 2\n1-Ñoqa Pablom Silvanowan hinaspa Timoteom Tesalónica llaqtapi lliw iñiqkunata rimaykamuykiku, qamkunaqa Dios Taytawan hinaspa Señor Jesucristowanmi huklla kachkankichik. 2Dios Taytatawan Señor Jesucristoyá kuyakuynintawan hawkayayninta qamkunaman chaqchurimuchun.\nJesucristo kutimuptin Diospa juzgananmanta\n3Wawqe-panillaykuna, qamkunamantam Diosman tukuy tiempo graciasta qonayku, chayqa allinmi, chaynataqa ruwanayku qamkunapa iñiynikichik wiñasqanraykum chaynataq sapakamapa kuyanakuynikichik mirasqanraykum. 4Chaynallataqmi ñoqaykuqa Diospa iglesiankunapi qamkunamanta alabakuniku; sasachakuykunapi, ñakariykunapi pacienciawan iñiynikichikpi qaqa hina sayasqaykichikmanta. 5Kayqa qawachiwanchik Diospa juicionqa justo kasqantam, qamkunaqa Diospa munaychakusqanpaqñam kankichik, chayraykum ñakarichkankichikpas.\n6Diosqa justom, haykam ñakarichisuqnikichiktaqa paymi ñakarichinqa, 7kunan ñakariqkunamanñataqmi samayta qosunkichik ñoqaykumanwan kuska, kaykunaqa pasakunqa Señor Jesucristo hanaq pachamanta atiy qosqan angelninkunawan rawrachkaq ninapi hina hamuptinmi. 8Hinaspam Dios mana reqsiqkunatawan Señorninchik Jesusmanta allin noticia mana kasukuqkunata vengakunqa. 9Paykunaqa wiñaypaq castigasqa kaspankum Señorpa qayllanmanta hinaspa suma-sumaq atiyninmanta qarqosqa kanqaku. 10Chay punchawmi Señor kutimunqa chuya llaqtanpa alabasqan chaynataq iñiqkunapa admirasqan kananpaq. Chaypim qamkunapas kankichik allin noticia willasqaykupi iñisqaykichikrayku.\n11Chayraykum tukuy tiempo qamkunapaq Diosta mañapuykiku. Diosninchikyá allinpaq hapisuspaykichik qayasusqaykichikman hina, atiyninwan tukuy allin munasqaykichikta cumplichun, cumplichuntaqyá iñiynikichikwan llamkasqaykichikpipas. 12Chaynapim Señor Jesucristopa sutin hatunchasqa qamkunapi kanqa, paypitaqmi qamkunapas hatunchasqa kankichik, chaynaqa kanqa Dios Taytanchikpa chaynataq Señor Jesucristopa kuyakuyninraykum.


Tito 1 CQ12 - Ñoqa Pablom Diospa serviqnin hinaspa - Bible Search\n1Ñoqa Pablom Diospa serviqnin hinaspa Jesucristopa apostolnin kani. Paymi kamachiwarqa Diospa akllasqankunata iñichinaypaq hinaspa kay allin noticiaman hina Diospa cheqap kaqninkunata reqsichinaypaq, 2chaynapi wiñay kawsayta confianzawanña suyanankupaq. Chaytaqa manaraq kay pacha unanchasqa kachkaptinraqmi mana llullakuq Dios prometekurqaña, 3hinaspam imam tiemponpi, allin noticia willakuynintakama palabran willakusqa kananpaq, chayta willakunaypaqmi salvaqninchik Dios ñoqata kamachiwarqa.\n4-Tito qamqa iñiypi churiymi kanki, Dios Taytanchikwan salvaqninchik Jesucristoyá kuyakuynintawan hawkayayninta qanman chaqchurimuchun.\nCreta lawpi Titopa llamkananmanta\n5Creta islapim qamtaqa saqemurqayki, mana ruway tukusqa kaqkunata tukunaykipaq hinaspa sapa llaqtapi kaq iglesiapi ancianokunata churanaykipaq. 6Ancianoqa mana pipapas anyananmi kanan, chullalla warmiyuq, churinkunapas Jesucristopi iñiqkuna, kasukuqkuna hinaspa mana pipapas acusananmi kananku. 7Iglesiapi nanachikuq ancianoqa Diospa mayordomon kasqanraykum kanan: Mana pipapas anyanan, mana hatun tukuq, mana piñakuq, upyaypi mana purikuq, mana piwanpas peleakuq, mana qollqella kuyaq. 8Payqa kanan: Wasinpi samaykachikuqmi, allin kaqkunata kuyaqmi, allin piensaqmi, allin arreglo ruwaqmi, Diosllapaqña sapaqchakuqmi hinaspa genionta controlakuqmi. 9-Payqa cheqap yachachikuykuna chaskisqaman hapipakuqmi kanan, chaynapi wakinkunatapas cheqap kaqkunata yachachispa kallpanchananpaq hinaspa chay yachachikuypa contranpi rimaqkunatapas upallachinanpaq.\n10Achkam kachkanku mana kasukuqkuna, llutan rimaqkuna, pantachikuqkuna; aswanqa judiokunamanta kaqkunaraqmi chayna rimaqkunaqa kachkankupas. 11Chayna runakunataqa upallachinapunim, paykunaqa yanqamanta qollqella ganayta munaspankum pantaykunata yachachispanku achka ayllukunataña chaqwarunku.\n12Paykunamanta hukkaqnin profetanmi kaynata nirqa:\n“Cretamanta runakunaqa llullallañam kanku, purun animal hina hinaspa mikuysapa qellakunam”, nispa.\n13Chaykuna nisqanqa cheqappunim. Chaynaqa, as allinta qaqchay iñiyninkupi allinta sayanankupaq, 14hinaspa judiokunapa cuentolla rimasqankuta amaña uyarinankupaq nitaq cheqap kaqmanta karunchakuqkunapa kamachikuyninkunatapas ama kasukunankupaq.\n15Chuya sonqokunapaqqa tukuy ima kaqkunapas chuyam, qacha sonqoyuq hinaspa mana iñiqkunapaqmi ichaqa mana imapas chuyaqa kanchu, paykunapaqqa yuyaymanayninkupas, concienciankupas qanrachasqam kachkan. 16Paykunam ninku: “Diostam reqsiniku” nispanku, ruwasqankuwanmi ichaqa Diosta neganku. Paykunaqa chiqnikuqmi, mana kasukuqmi hinaspa allin kaqkuna mana ruway munaqmi kachkanku.